ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี

สังกัดองค์กรปกครองส่วนท้องถิ่น จังหวัดสมุทรสาคร

**พวงผกา รักชาติ**

**สาขาวิชาการบริหารการศึกษา คณะครุศาสตร์ มหาวิทยาลัยราชภัฏบ้านสมเด็จเจ้าพระยา**

**Email: puangpaka7233@gmail.com**

**บทคัดย่อ**

การวิจัยครั้งนี้โดยมีวัตถุประสงค์เพื่อศึกษาสภาพปัจจุบันและสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ใน 5 ด้าน ประกอบด้วย ด้านการมีวิสัยทัศน์ดิจิทัล, ด้านการใช้เทคโนโลยีในการจัดการเรียนการสอน, ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน, ด้านการใช้เทคโนโลยีสารสนเทศในการวัดผลและประเมินผลและด้านการมีจริยธรรมทางสังคม กฎหมาย และจรรยาบรรณ ประชากรที่ใช้ในการวิจัย ได้แก่ ครูผู้สอนโรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ปีการศึกษา 2566 จำนวน 60 คน เครื่องมือที่ใช้ในการวิจัยเป็นแบบสอบถามมาตรประมาณค่า 5 ระดับ การวิเคราะห์ข้อมูล ด้วยค่าร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัย พบว่า สภาพปัจุบันของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมทั้ง 5 ด้าน มีค่าเฉลี่ยอยู่ในระดับมาก โดยด้านการใช้เทคโนโลยีในการจัดการเรียนการสอน มีค่าเฉลี่ยสูงสุด รองลงมาคือ ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน และค่าเฉลี่ยต่ำสุด คือ ด้านการมีวิสัยทัศน์ดิจิทัล และสภาพที่พึงประสงค์ โดยรวมทั้ง 5 ด้าน มีค่าเฉลี่ยอยู่ในระดับมากที่สุด โดยด้านการใช้เทคโนโลยีในการจัดการเรียนการสอน มีค่าเฉลี่ยสูงสุด รองลงมาคือด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน และค่าเฉลี่ยต่ำสุด ด้านการมีจริยธรรมทางสังคม กฎหมาย และจรรยาบรรณ

**คำสำคัญ :** ภาวะผู้นำดิจิทัลของผู้บริหารสถานศึกษา, การใช้เทคโนโลยีในการจัดการเรียนการสอน

**THE DIGITAL LEADERSHIP OF ADMINISTRATORS OF NADEE MUNICIPAL SCHOOL UNDER THE LOCAL GOVERNMENT ORGANIZATION**

**SAMUT SAKHON PROVINCE**

**Puangpaka Rukchat**

**Master of Education in Educational Administration Program, Bansomdejchaopraya Rajabhat University Thailand**

**Email: puangpaka7233@gmail.com**

**ABSTRACT**

The purpose of this research was to study The digital leadership of administrators of Nadee Municipal school under the local government organization Samut Sakhon province, in 5 aspects, aspects of The digital leadership of administrators included 1) Vision digital 2) use of technology in teaching 3) promoting and support to increase efficiency in management 4)use of technology in measurement and evaluation and 5) ethics digital. The research population included 60 teachers of Nadee Municipal school under the local government organization Samut Sakhon province. The instrument used in the research was 5-level rating scale questionnaire and interview. The statistics used in the data analysis were percentage, mean, standard deviation and content analysis.

The findings revealed that the current conditions of The digital leadership of administrators of Nadee Municipal school under the local government organization Samut Sakhon province, in 5 aspects were at the moderate level. Considering each aspect were as follows, The highest was use of technology in teaching, promoting and support to increase efficiency in management and the lowest was vision digital. The desirable conditions were at the highest level. Considering each aspect as follow: The highest was use of technology in teaching and promoting and support to increase efficiency in management the lowest was ethics digital.

**Keyword**: The digital leadership of administrators, use of technology in teaching

**บทนำ**

ปัจจุบันโลกได้มีการเปลี่ยนแปลงไปอย่างรวดเร็ว กระแสการพัฒนาทางด้านเศรษฐกิจและสังคมได้เปลี่ยนแปลงไปมากทุกภาคส่วนต้องปรับตัวเปลี่ยนพฤติกรรมการใช้ชีวิตประจำวันทั้งในด้านการทำงาน การอุปโภคและบริโภค และสืบเนื่องมาจากสถานการณ์การแพร่ระบาดของเชื้อไวรัสโคโรน่า 2019 ที่แพร่ กระจายอย่างรวดเร็วและรุนแรง เป็นตัวเร่งให้ทั่วโลกต้องปรับตัวเปลี่ยนพฤติกรรม และการดำเนินชีวิตสู่ความปกติ วิถีชีวิตทำในสังคมเปลี่ยนรูปแบบในเชิงดิจิทัลมากขึ้น ทุกคนสามารถเข้าถึงอินเตอร์เน็ตได้ง่ายขึ้น และทำให้เกิดความ สะดวกรวดเร็วในการติดต่อสื่อสาร รวมถึงการส่งข้อมูลข่าวสารต่างๆ องค์ความรู้ต่าง ๆ ในสังคมทำให้ทุกคนสามารถเข้าถึงข้อมูลที่มีอยู่จำนวนมหาศาลได้อย่างรวดเร็วทุกที่ ทุกเวลา (สุกัญญา แช่มช้อย, 2561: 216) นานาประเทศต่างมุ่งเน้นการพัฒนาประเทศไปสู่เศรษฐกิจ และสังคมแห่งภูมิ ปัญญาและการเรียนรู้แต่การที่จะพัฒนาสถานศึกษาไปสู่สังคมดังกล่าวได้นั้นจะต้อง มีการนำความรู้ทางด้านเทคโนโลยีมาใช้ให้เกิดประโยชน์ ซึ่งปัจจุบันเทคโนโลยีได้เข้ามามีบทบาทต่อการศึกษาเป็นอย่างมากและเทคโนโลยีถือเป็นสิ่งหนึ่งที่มีความสำคัญอย่างยิ่งของการศึกษาในยุคปัจจุบัน เพราะการศึกษาในปัจจุบันต้องอาศัยเทคโนโลยีเข้ามาช่วย การศึกษาจึงมีบทบาทสำคัญอย่างยิ่ง ต่อการพัฒนาที่ยั่งยืนของประเทศความเคลื่อนไหวในการปฏิรูปการศึกษามุ่งเน้นการพัฒนาทรัพยากร บุคคลให้พร้อมที่จะรับเทคโนโลยีมาใช้อย่างเหมาะสมและสามารถดำรงชีวิตในยุคดิจิทัลได้อย่างมีความสุข เทคโนโลยีเป็นแหล่งเรียนรู้ที่สำคัญในการบริหารจัดการการศึกษาในยุคปัจจุบัน หากมีการวางแผนในการ บริหารจัดการที่ดีจะทำให้การบริหารงานโรงเรียนเป็นระบบสะดวกรวดเร็วและมีความน่าเชื่อถือ ในการ นำข้อมูลไปใช้ในการปรับปรุงและพัฒนาโรงเรียน ประเทศไทยอยู่ในยุคการปฏิรูปการศึกษาจำเป็น อย่างยิ่งที่ต้องรับการเปลี่ยนแปลงของโลกยุคดิจิทัล (เอกชัย กี่สุขพันธ์, 2016: ออนไลน์)

การศึกษาของประเทศไทยในยุคดิจิทัล ตามพระราชบัญญัติการศึกษา แห่งชาติ พ.ศ.2542 แก้ไขเพิ่มเติม (ฉบับที่ 3) พ.ศ. 2553 และแก้ไขเพิ่มเติม (ฉบับที่ 4) พ.ศ. 2562 หมวด 9 มาตรา 63 ถึง 69(2) ได้ระบุไว้เพื่อกำหนดบทบาทหน้าที่ของรัฐเกี่ยวกับการจัดการเทคโนโลยีเพื่อการศึกษา และความสำคัญ กับเทคโนโลยีเพื่อการศึกษามาโดย นอกจากนี้ในแผนแม่บทการส่งเสริมเศรษฐกิจดิจิทัล พ.ศ. 2561-2564 ยังได้มีการกำหนดวิสัยทัศน์ไว้ดังนี้ “สู่เศรษฐกิจดิจิทัลที่มีพลวัตรบนฐาน ของสังคมที่รู้คิดรู้เท่าทันและกำลังคนที่สามารถปรับตัวและสร้างโอกาส จากเทคโนโลยีและนวัตกรรมดิจิทัล” และได้มีการกำหนดยุทธศาสตร์ด้านการพัฒนากำลังคนสู่ยุคดิจิทัล เพื่อเพิ่มศักยภาพกำลัง คนดิจิทัลทักษะดิจิทัลเบื้องต้น โดยเริ่มจากการพัฒนาทักษะการคิดเชิงตรรกะ (Computational Thinking) การเขียนโปรแกรม (Coding) และการพัฒนาสิ่งประดิษฐ์ดิจิทัลการพัฒนาแพลตฟอร์ม การเรียนรู้ทักษะดิจิทัล ซึ่งกระทรวงศึกษาธิการตามแผนแม่บทภายใต้ยุทธศาสตร์ชาติ (พ.ศ. 2561-2580) และแผนปฏิรูปประเทศด้านการศึกษากำหนดให้มีการพัฒนาเด็กตั้งแต่ประถมวัยให้มีสมรรถนะและคุณลักษณะ ที่ดีสมวัยทุกด้าน โดยใช้การปฏิรูปกระบวนการเรียนรู้ที่ตอบสนองต่อการเปลี่ยนแปลง ในศตวรรษที่ 21 (สำนักงานคณะกรรมการ การศึกษาขั้นพื้นฐาน, 2562: ออนไลน์) การบริหารการศึกษา ในยุคปัจจุบันนั้นจึงมีการเปลี่ยนแปลงไปจากเดิมผู้บริหารสถานศึกษาจำเป็นอย่างยิ่งในการปรับเปลี่ยน บทบาทหน้าที่เพื่อบริหารจัดการการศึกษาในรูปแบบใหม่ จึงต้องอาศัยภาวะผู้นำการเปลี่ยนแปลง เข้ามาบริหารจัดการการศึกษาในสถานศึกษาให้มีประสิทธิภาพและ ประสิทธิผล

การพัฒนาระบบเทคโนโลยีสารสนเทศเพื่อการบริหารจัดการโรงเรียนควรมีแนวทางในการดำเนินการเพื่อให้ได้มาซึ่งสารสนเทศ ในการตัดสินใจแก้ปัญหามีข้อมูลสารสนเทศสนับสนุนในด้านต่าง ๆ เช่น ด้านอุปกรณ์คอม พิวเตอร์และระบบ เครือข่ายด้านซอฟท์แวร์สำหรับบริหารจัดการข้อมูลซึ่งสารสนเทศ กับการเรียนการสอนในโรงเรียนมีการนำคอมพิวเตอร์และ เครื่องมือประกอบช่วยในการเรียนรู้ เช่น วีดิทัศน์คอมพิวเตอร์ช่วยสอน เครื่องฉายภาพ คอมพิวเตอร์ช่วยจัดการศึกษาจัดตารางสอนคำนวณระดับ คะแนนจัดชั้นเรียนข้อมูลสารสนเทศในสถานศึกษา เพื่อให้ผู้บริหารได้ทราบถึงปัญหา และการแก้ปัญหา ในโรงเรียนมีการเรียนการสอนทางด้าน เทคโนโลยีสารสนเทศในโรงเรียนมากขึ้น (พรทิพย์บริสุทธิ์, 2556: ออนไลน์)

จากที่กล่าวมาข้างต้นจะเห็นได้ว่าการศึกษาแนวทางในการสร้างภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร เพื่อเป็นการ พัฒนาองค์ความรู้ และนำข้อมูลที่ได้มาใช้เป็นเสนอแนวทางในการสร้างภาวะผู้นำทางดิจิทัลของผู้ บริหารสถานศึกษาสังกัดองค์กรปกครองส่วนท้องถิ่น จังหวัดสมุทรสาคร ให้มีประสิทธิภาพมากยิ่งขึ้น

**วัตถุประสงค์ของการวิจัย**

เพื่อศึกษาสภาพปัจจุบันและสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร

วิธีดำเนินการวิจัย

**1. ประชากร**

ประชากรที่ใช้ในการวิจัยครั้งนี้ ได้แก่ ครูผู้สอนโรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร จำนวน 60 คน

**2.** เครื่องมือที่ใช้ในการวิจัย

**เครื่องมือที่ใช้ในการเก็บรวบรวมข้อมูลเพื่อใช้ในการวิจัยในครั้งนี้ เป็นแบบสอบถามภาวะผู้นำดิจิทัลของผู้บริหารสถานศึกษา ของโรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ใช้กรอบแนวคิด ซึ่งประกอบด้วย 5 ด้าน คือ ด้านการมีวิสัยทัศน์ดิจิทัล, ด้านการใช้เทคโนโลยีในการจัดการเรียนการสอน, ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน,ด้านการใช้เทคโนโลยีสารสนเทศในการวัดผลและประเมินผลและด้านการมีจริยธรรมทางสังคม กฎหมาย และจรรยาบรรณ โดยแบ่งออกเป็น 2 ตอน**

ตอนที่ 1 **สอบถามสถานภาพของผู้ตอบแบบสอบถาม จำแนกตาม เพศ วุฒิการศึกษา และตำแหน่ง มีลักษณะแบบสอบถามเป็นแบบเลือกตอบ**

**ตอนที่ 2 สอบถามเกี่ยวกับภาวะผู้นำดิจิทัลของผู้บริหารสถานศึกษา ของโรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ซึ่งมี 5 ด้าน ได้แก่ 1) ด้านการมีวิสัยทัศน์ดิจิทัล 2) ด้านการใช้เทคโนโลยีในการจัดการเรียนการสอน 3) ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน 4) ด้านการใช้เทคโนโลยีสารสนเทศในการวัดผลและประเมินผล และ 5) ด้านการมีจริยธรรมทางสังคม กฎหมาย และจรรยาบรรณ ลักษณะคำถามเป็นแบบมาตราส่วนประมาณค่า (**Rating Scale) **มี 5 ระดับ (บุญชม ศรีสะอาด. 2546, น.103) ตามวิธีของลิเคอร์ท (**Likert**) โดยแต่ละระดับมีความหมาย ดังนี้**

**ระดับ 5 หมายถึง มีการปฏิบัติในระดับมากที่สุด**

**ระดับ 4 หมายถึง มีการปฏิบัติในระดับมาก**

**ระดับ 3 หมายถึง มีการปฏิบัติในระดับปานกลาง**

**ระดับ 2 หมายถึง มีการปฏิบัติในระดับน้อย**

**ระดับ 1 หมายถึง มีการปฏิบัติในระดับน้อยที่สุด**

**3. การเก็บรวบรวมข้อมูล**

**ในการวิจัยครั้งนี้ได้ดำเนินการเก็บรวบรวมข้อมูลตามขั้นตอนดังนี้**

1**. นำหนังสือจากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ไปขอความร่วมมือจากผู้อำนวยการโรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร เพื่อแจกแบบสอบถามให้แก่ ครูผู้สอนโรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร จำนวน 60 คน เพื่อเก็บรวบรวมข้อมูล**

2. **ผู้วิจัยได้เก็บรวบรวมข้อมูลโดยแจกแบบสอบถามด้วยตนเอง จำนวน 60 ฉบับ เก็บคืนจำนวน 60 ฉบับ คิดเป็นร้อยละ 100**

**4. การวิเคราะห์ข้อมูล**

ข้อมูลที่ได้จากระดับภาวะผู้นำดิจิทัลของผู้บริหารสถานศึกษาโรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ครั้งนี้ ผู้วิจัยนำมาวิเคราะห์ข้อมูลโดยใช้โปรแกรมสำเร็จรูป ดังนี้

1. วิเคราะห์สถานภาพของผู้ตอบแบบสอบถาม ประกอบด้วย เพศ วุฒิการศึกษา และตำแหน่ง โดยใช้การแจกแจงความถี่ และร้อยละ

2. วิเคราะห์ระดับภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ใน 5 ด้าน ดังนี้ 1) ด้านการมีวิสัยทัศน์ดิจิทัล 2) ด้านการใช้เทคโนโลยีในการจัดการเรียนการสอน 3) ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน 4)ด้านการใช้เทคโนโลยีสารสนเทศในการวัดผลและประเมินผล และ 5) ด้านการมีจริยธรรมทางสังคม กฎหมาย และจรรยาบรรณ โดยใช้ค่าเฉลี่ย (μ) และส่วนเบี่ยงเบนมาตรฐาน (σ) โดยมีเกณฑ์การแปลความหมายของค่าเฉลี่ย ดังนี้ (บุญชม ศรีสะอาด. 2546, น.103)

ค่าเฉลี่ย 4.50 – 5.00 หมายถึง มีการปฏิบัติในระดับมากที่สุด

ค่าเฉลี่ย 3.50 – 4.49 หมายถึง มีการปฏิบัติในระดับมาก

ค่าเฉลี่ย 2.50 – 3.49 หมายถึง มีการปฏิบัติในระดับปานกลาง

ค่าเฉลี่ย 1.50 – 2.49 หมายถึง มีการปฏิบัติในระดับน้อย

ค่าเฉลี่ย 1.00 – 1.49 หมายถึง มีการปฏิบัติในระดับน้อยที่สุด

**ผลการวิจัย**

ในการวิเคราะห์ข้อมูล ผู้วิจัยได้วิเคราะห์ข้อมูลโดยแบ่งเป็น 2 ตอน ดังนี้

ตอนที่ 1 ผลการวิเคราะห์สถานภาพของผู้ตอบแบบสอบถาม จำแนกตาม เพศ วุฒิการศึกษา และตำแหน่งในการปฏิบัติหน้าที่

ตารางที่ 4.1 จำนวนและร้อยละสถานภาพของผู้ตอบแบบสอบถาม

|  |  |  |
| --- | --- | --- |
| สถานภาพ | จำนวน (N) | ร้อยละ |
| เพศ  ชาย  หญิง  รวม | 9  51  60 | 15.00  85.00  100.00 |
| วุฒิการศึกษา  ปริญญาตรี  ปริญญาตรีโท  รวม | 52  8  60 | 86.67  13.33  100.00 |
| ตำแหน่ง  ครูอัตราจ้าง  ครู ยังไม่มีวิทยฐานะ  ครู วิทยฐานะชำนาญการ  ครู วิทยฐานะชำนาญการพิเศษ  รวม | 42  6  10  2  60 | 70.00  10.00  6.00  3.33  100.00 |

จากตารางที่ 4.1 พบว่า สถานภาพของผู้ตอบแบบสอบถาม จำนวน 60 คน ส่วนใหญ่เป็นเพศหญิง จำนวน 51 คน คิดเป็นร้อยละ 85.00 เพศชาย จำนวน 9 คน คิดเป็นร้อยละ 15.00 ระดับการศึกษาปริญญาตรีจำนวน 52 คน คิดเป็นร้อยละ 86.67 ระดับการศึกษาสูงกว่าปริญญาตรีจำนวน 8 คน คิดเป็นร้อยละ 13.33 ตำแหน่งในการทำงาน ครูอัตราจ้าง จำนวน 42 คน คิดเป็นร้อยละ 70.00 ครู ยังไม่มีวิทยฐานะจำนวน 6 คน คิดเป็นร้อยละ 10.00 ครู วิทยฐานะชำนาญการ จำนวน 10 คน คิดเป็นร้อยละ 6.00 และครู วิทยฐานะชำนาญการพิเศษ จำนวน 2 คน คิดเป็นร้อยละ 3.33

ตอนที่ 2 การวิเคราะห์ข้อมูลเกี่ยวกับภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร นำเสนอในรูปของค่าเฉลี่ยและ  
ส่วนเบี่ยงเบนมาตรฐาน

ตารางที่ 4.2 แสดงค่าเฉลี่ย และส่วนเบี่ยงเบนมาตรฐานของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวม 5 ด้าน

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ภาวะผู้นำดิจิทัลของผู้บริหารสถานศึกษา | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 1. | ด้านการมีวิสัยทัศน์ดิจิทัล | 4.15 | .82 | มาก | 5 | 4.57 | .61 | มากที่สุด | 4 |
| 2. | ด้านการใช้เทคโนโลยีในการจัดการเรียนการสอน | 4.44 | .73 | มาก | 1 | 4.73 | .54 | มากที่สุด | 1 |
| 3. | ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน | 4.42 | .72 | มาก | 2 | 4.70 | .48 | มากที่สุด | 2 |
| 4. | ด้านการใช้เทคโนโลยีสารสนเทศในการวัดผลและประเมินผล | 4.26 | .72 | มาก | 4 | 4.69 | .48 | มากที่สุด | 3 |
| 5 | ด้านการมีจริยธรรมทางสังคม กฎหมาย และจรรยาบรรณ | 4.29 | .75 | มาก | 3 | 4.54 | .61 | มากที่สุด | 5 |
|  | รวม | 4.31 | .75 | มาก |  | 4.64 | .54 | มากที่สุด | |

จากตารางที่ 4.2 พบว่า สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยภาพรวมอยู่ในระดับมาก (µ = 4.31) เมื่อพิจารณาเป็นรายด้านพบว่า ด้านการใช้เทคโนโลยีในการจัดการเรียนการสอน มีค่าเฉลี่ยสูงที่สุด (µ = 4.44) รองลงมา คือ ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน (µ = 4.42) ด้านการมีจริยธรรมทางสังคม กฎหมาย และจรรยาบรรณ (µ = 4.29) ด้านการใช้เทคโนโลยีสารสนเทศในการวัดผลและประเมินผล(µ = 4.26) ส่วนด้านการมีวิสัยทัศน์ดิจิทัล มีค่าเฉลี่ยต่ำที่สุด (µ = 4.15)

สภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยภาพรวมอยู่ในระดับมากที่สุด (µ = 4.64) เมื่อพิจารณาเป็นรายด้านพบว่า ด้านการใช้เทคโนโลยีในการจัดการเรียนการสอน มีค่าเฉลี่ยสูงที่สุด (µ = 4.73) รองลงมา คือ ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน (µ = 4.70) ด้านการใช้เทคโนโลยีสารสนเทศในการวัดผลและประเมินผล(µ = 4.69) ด้านการมีวิสัยทัศน์ดิจิทัล (µ = 4.57) ส่วนด้านการมีจริยธรรมทางสังคม กฎหมาย และจรรยาบรรณ มีค่าเฉลี่ยต่ำที่สุด (µ = 4.54)

ตารางที่ 4.3 แสดงค่าเฉลี่ย และส่วนเบี่ยงเบนมาตรฐาน สภาพปัจจุบัน และสภาพที่พึงประสงค์ของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ด้านการมีวิสัยทัศน์ดิจิทัลจำแนกตามรายข้อ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ด้านการมีวิสัยทัศน์ดิจิทัล** | | **สภาพปัจจุบัน** | | | | **สภาพที่พึงประสงค์** | | | |
| **µ** | **ơ** | **ระดับ** | **ลำดับ** | **µ** | **ơ** | **ระดับ** | **ลำดับ** |
| 1. | ผู้บริหารสถานศึกษามีการวิเคราะห์สภาพแวดล้อมและสถานการณ์ ปัจจุบัน สร้างความชัดเจนให้กับค่านิยมดิจิทัล | 3.75 | .90 | ปานกลาง | 9 | 4.17 | .98 | มาก | 11 |
| 2. | ผู้บริหารสถานศึกษามีการถ่ายทอดวิสัยทัศน์ดิจิทัลลงสู่ผู้ปฏิบัติอย่างชัดเจน | 4.40 | .79 | มาก | 3 | 4.37 | .78 | มาก | 10 |
| 3. | ผู้บริหารสถานศึกษามีการสร้างแรงจูงใจให้สามารถปฏิบัติตามวิสัยทัศน์ดิจิทัล | 4.27 | .97 | มาก | 5 | 4.47 | .79 | มาก | 8 |
| 4. | ผู้บริหารสถานศึกษาสร้างบรรยากาศที่เอื้อต่อการเรียนรู้ด้านวิสัยทัศน์ดิจิทัล | 417 | .99 | มาก | 7 | 4.38 | .80 | มาก | 9 |
| 5. | ผู้บริหารสถานศึกษามีการกำหนดพันธกิจด้านดิจิทัลของสถานศึกษา | 4.37 | .69 | มาก | 4 | 4.65 | .48 | มากที่สุด | 5 |
| 6. | ผู้บริหารสถานศึกษามีส่วนร่วมในกระบวนการวางแผนการใช้เทคโนโลยีในสถานศึกษา | 4.20 | .95 | มาก | 6 | 4.68 | .47 | มากที่สุด | 4 |
| 7. | ผู้บริหารสถานศึกษามีการกำกับควบคุมวิสัยทัศน์ไปสู่การปฏิบัติ | 4.45 | .50 | มาก | 2 | 4.77 | .53 | มากที่สุด | 2 |
| 8. | ผู้บริหารสถานศึกษามีวิสัยทัศน์ในการเสริมสร้างการใช้ดิจิทัลในสถานศึกษา | 3.55 | .98 | มาก | 11 | 4.72 | .52 | มากที่สุด | 3 |
| 9. | ผู้บริหารสถานศึกษาลงมือปฏิบัติตามกลยุทธ์และแผนงานเพื่อการปฏิบัติตามวิสัยทัศน์ | 3.73 | .99 | มาก | 10 | 4.65 | .48 | มากที่สุด | 5 |

ตารางที่ 4.3 (ต่อ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ด้านการมีวิสัยทัศน์ดิจิทัล | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 10. | ผู้บริหารสถานศึกษาสนับสนุนในการทำงานของบุคลากรเพื่อวิสัยทัศน์ดิจิทัลไปสู่ความสำเร็จ | 4.67 | .51 | มากที่สุด | 1 | 4.85 | ..40 | มากที่สุด | 1 |
| 11. | ผู้บริหารสถานศึกษาส่งเสริมการมีส่วนร่วมของผู้ที่มีส่วนได้ส่วนเสียกับสถานศึกษาในกระบวนการวางแผนเทคโนโลยีสถานศึกษา | 4.10 | .78 | มาก | 8 | 4.63 | 0.49 | มากที่สุด | 7 |
|  | **รวม** | **4.15** | **0.82** | **มาก** |  | **4.57** | **0.61** | **มากที่สุด** | |

จากตารางที่ 4.3 พบว่า สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีวิสัยทัศน์ดิจิทัล โดยรวมอยู่ในระดับมาก (µ=4.15) เมื่อพิจารณาเป็นรายข้อ พบว่า ผู้บริหารสถานศึกษาสนับสนุนในการทำงานของบุคลากรเพื่อวิสัยทัศน์ดิจิทัลไปสู่ความสำเร็จมีค่าเฉลี่ยสูงสุด (µ=4.67) รองลงมา คือ ผู้บริหารสถานศึกษามีการกำกับควบคุมวิสัยทัศน์ไปสู่การปฏิบัติ (µ=4.45) ส่วนผู้บริหารสถานศึกษามีวิสัยทัศน์ในการเสริมสร้างการใช้ดิจิทัลในสถานศึกษา มีค่าเฉลี่ยต่ำสุด (µ=3.55)

สภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีวิสัยทัศน์ดิจิทัล โดยรวมอยู่ในระดับมากที่สุด (µ=4.57) เมื่อพิจารณาเป็นรายข้อ พบว่า พบว่า ผู้บริหารสถานศึกษาสนับสนุนในการทำงานของบุคลากรเพื่อวิสัยทัศน์ดิจิทัลไปสู่ความสำเร็จมีค่าเฉลี่ยสูงสุด (µ=4.85) รองลงมา คือ ผู้บริหารสถานศึกษามีการกำกับควบคุมวิสัยทัศน์ไปสู่การปฏิบัติ (µ=4.787) ส่วนผู้บริหารสถานศึกษามีการวิเคราะห์สภาพแวดล้อมและสถานการณ์ ปัจจุบัน สร้างความชัดเจนให้กับค่านิยมดิจิทัล มีค่าเฉลี่ยต่ำสุด (µ=4.17)

ตารางที่ 4.4 แสดงค่าเฉลี่ย และส่วนเบี่ยงเบนมาตรฐาน สภาพปัจจุบันและสภาพที่พึงประสงค์ของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาครด้านการใช้เทคโนโลยีในการจัดการเรียนการสอนจำแนกตามรายข้อ

| ด้านการใช้เทคโนโลยี  ในการจัดการเรียนการสอน | | สภาพปัจจุบัน | | | | สภาพที่พึงประสงค์ | | | |
| --- | --- | --- | --- | --- | --- | --- | --- | --- | --- |
| µ | ơ | ระดับ | ลำดับ | µ | ơ | ระดับ | ลำดับ |
| 1. | ผู้บริหารสถานศึกษากำหนดให้ครูใช้เทคโนโลยีเพื่อการวิเคราะห์ข้อมูล | 4.63 | .84 | มากที่สุด | 3 | 4.90 | .35 | มากที่สุด | 2 |
| 2. | ผู้บริหารสถานศึกษากำหนดให้ครูใช้ข้อมูลจากการวัดผลและประเมินผลของนักเรียนเพื่อนำไปปรับปรุงการจัดการเรียนการสอน | 4.70 | .46 | มากที่สุด | 2 | 4.75 | .54 | มากที่สุด | 7 |
| 3. | ผู้บริหารสถานศึกษาเผยแพร่หรือจัดทำคู่มือ แนวปฏิบัติที่ดีในการจัดการเรียนการสอนด้วยเทคโนโลยีให้กับครูและบุคลากร | 4.15 | .94 | มาก | 10 | 4.30 | .74 | มาก | 11 |
| 4. | ผู้บริหารสถานศึกษามีการผลักดันให้ครูใช้เทคโนโลยีในการเรียนรู้และการสอนกับผู้เรียน | 4.43 | .75 | มาก | 6 | 4.73 | .63 | มากที่สุด | 8 |
| 5. | ผู้บริหารสถานศึกษามีการเตรียมความพร้อมและให้ความช่วยเหลือครูในการใช้ดิจิทัล | 4.32 | .73 | มาก | 9 | 4.92 | .28 | มากที่สุด | 1 |
| 6. | ผู้บริหารสถานศึกษาสามารถบูรณาการเทคโนโลยีการเรียนการสอน | 4.55 | .68 | มากที่สุด | 5 | 4.77 | .56 | มากที่สุด | 6 |
| 7. | ผู้บริหารสถานศึกษามีแรงจูงใจที่จะนำเทคโนโลยีมาบูรณาการเพื่อสนองความต้องการของนักเรียน | 3.83 | .99 | มาก | 11 | 4.63 | .64 | มากที่สุด | 10 |
| 8. | ผู้บริหารสถานศึกษาเห็นความสำคัญของเทคโนโลยี ยอมรับว่าการนำเทคโนโลยีมาใช้จะส่งผลต่อผลสัมฤทธิ์ของนักเรียน | 4.85 | .40 | มากที่สุด | 1 | 4.83 | .59 | มากที่สุด | 3 |
| 9. | ผู้บริหารสถานศึกษาให้การสนับสนุนทรัพยากรต่าง (เช่น เวลา ค่าใช้จ่ายและงบประมาณ)ให้กับครูและบุคลากรที่พยายามแบ่งปันข้อมูลและความรู้เกี่ยวกับการใช้เทคโนโลยีเพื่อการแก้ปัญหาต่าง ๆ | 4.38 | .83 | มาก | 7 | 4.80 | .40 | มากที่สุด | 4 |
| 10. | ผู้บริหารสถานศึกษาจัดเตรียมและดำเนินการประเมินความต้องการของครูและบุคลากรที่ต้องการพัฒนาวิชาชีพด้านการใช้เทคโนโลยี | 4.62 | .69 | มากที่สุด | 4 | 4.78 | .52 | มากที่สุด | 5 |
| 11. | ผู้บริหารสถานศึกษาส่งเสริมการพัฒนาวิชาชีพด้านเทคโนโลยีสารสนเทศและดิจิทัลให้แก่ครูและบุคลากร | 4.35 | .78 | มาก | 8 | 4.65 | .73 | มากที่สุด | 9 |
|  | รวม | 4.44 | .73 | มาก |  | 4.73 | .54 | มากที่สุด |  |

จากตารางที่ 4.4 พบว่า สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีในการจัดการเรียนการสอน โดยรวมอยู่ในระดับมาก (µ=4.44) เมื่อพิจารณาเป็นรายข้อ พบว่า ผู้บริหารสถานศึกษาเห็นความสำคัญของเทคโนโลยี ยอมรับว่าการนำเทคโนโลยีมาใช้จะส่งผลต่อผลสัมฤทธิ์ของนักเรียน (µ=4.85) รองลงมา คือ ผู้บริหารสถานศึกษากำหนดให้ครูใช้ข้อมูลจากการวัดผลและประเมินผลของนักเรียนเพื่อนำไปปรับปรุงการจัดการเรียนการสอน (µ=4.70) ส่วนผู้บริหารสถานศึกษามีแรงจูงใจที่จะนำเทคโนโลยีมาบูรณาการเพื่อสนองความต้องการของนักเรียน มีค่าเฉลี่ยต่ำสุด (µ=3.83)

สภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีในการจัดการเรียนการสอน โดยรวมอยู่ในระดับมากที่สุด (µ=4.73) เมื่อพิจารณาเป็นรายข้อ พบว่า ผู้บริหารสถานศึกษามีการเตรียมความพร้อมและให้ความช่วยเหลือครูในการใช้ดิจิทัล (µ=4.92) รองลงมา คือผู้บริหารสถานศึกษากำหนดให้ครูใช้เทคโนโลยีเพื่อการวิเคราะห์ข้อมูล (µ=4.90) ส่วนผู้บริหารสถานศึกษาเผยแพร่หรือจัดทำคู่มือ แนวปฏิบัติที่ดีในการจัดการเรียนการสอนด้วยเทคโนโลยีให้กับครูและบุคลากร มีค่าเฉลี่ยต่ำสุด (µ=4.30)

ตารางที่ 4.5 แสดงค่าเฉลี่ย และส่วนเบี่ยงเบนมาตรฐาน สภาพปัจจุบัน และสภาพที่พึงประสงค์ของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน จำแนกตามรายข้อ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 1. | ผู้บริหารสถานศึกษาสนับสนุนครูและบุคลากรในการเชื่อมต่อและการใช้ระบบเทคโนโลยีในการบริหารจัดการและการปฏิบัติงาน (เช่น ระบบข้อมูลนักเรียนแบบรายงานผลการพัฒนาคุณภาพนักเรียนรายบุคคลอิเล็กทรอนิกส์) | 4.43 | .75 | มาก | 6 | 4.85 | .36 | มากที่สุด | 2 |
| 2. | ผู้บริหารสถานศึกษาจัดสรรงบประมาณเพื่อตอบสนองความต้องการด้านเทคโนโลยีของสถานศึกษา | 4.47 | .83 | มาก | 5 | 4.63 | .71 | มากที่สุด | 7 |
| 3. | ผู้บริหารสถานศึกษาใช้ระบบการบริหารจัดการโดยใช้เทคโนโลยีเป็นฐานในการเข้าถึงข้อมูลของครูและบุคลากรของสถานศึกษา | 4.50 | .77 | มาก | 4 | 4.62 | .67 | มากที่สุด | 8 |
| 4. | ผู้บริหารสถานศึกษาพัฒนา ปรับปรุงอุปกรณ์าร์ดแวร์และซอฟต์แวร์ตามแผนด้านเทคโนโลยีของสถานศึกษา | 4.60 | .74 | มากที่สุด | 2 | 4.75 | .54 | มากที่สุด | 4 |

ตารางที่ 4.5 (ต่อ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 5. | ผู้บริหารสถานศึกษาให้การสนับสนุนความต้องการ จัดหาเทคโนโลยีให้เพียงพอ ทันต่อเวลาและมีคุณภาพสูงเพื่อการใช้งาน | 4.17 | .96 | มาก | 9 | 4.55 | .68 | มากที่สุด | 9 |
| 6. | ผู้บริหารสถานศึกษาใช้เทคโนโลยีสารสนเทศในการพัฒนางาน ใช้เทคโนโลยีมาประมวลงานประจำปี เช่น จัดทำแผนงบประมาณ การบริหารงานวิชาการ การบริหารกิจการนักเรียน การบริหารงานบุคลากร การบริหารงานธุรการ และการเงิน พัสดุ เป็นต้น | 4.25 | .90 | มาก | 8 | 4.67 | .48 | มากที่สุด | 6 |
| 7. | ผู้บริหารสถานศึกษาใช้เทคโนโลยีสารสนเทศเป็นกิจวัตรประจำวัน นำคอมพิวเตอร์มาใช้ในการทำงานจัดเตรียมเอกสารและมีการใช้เทคโนโลยีในการจัดเก็บและค้นคืนเอกสาร | 4.87 | .34 | มากที่สุด | 1 | 4.92 | .28 | มากที่สุด | 1 |
| 8. | ผู้บริหารสถานศึกษามีความสามารถประยุกต์เทคโนโลยี สนับสนุนครูและบุคลากรในการเชื่อมโยง สร้างและใช้ระบบเทคโนโลยีสำหรับการบริหารและการปฏิบัติการ | 4.53 | .85 | มากที่สุด | 3 | 4.82 | .39 | 3 | มากที่สุด |
| 9. | ผู้บริหารสถานศึกษาพัฒนาสมรรถะทางดิจิทัลครูและบุคลากร ในการสร้างสรรค์สิ่งต่าง ๆ ให้มีคุณค่ากับสถานศึกษาได้ | 4.05 | .98 | มาก | 10 | 4.48 | .73 | 10 | มาก |
| 10. | ผู้บริหารสถานศึกษาตรวจสอบความพึงพอใจของ ครูและบุคลากรต่อการให้บริการสนับสนุนด้านเทคโนโลยีของสถานศึกษา | 4.35 | .76 | มาก | 7 | 4.68 | .47 | 5 | มากที่สุด |
|  | รวม | 4.42 | .72 | มาก |  | 4.70 | .48 | มากที่สุด |  |

จากตารางที่ 4.5 พบว่า สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน โดยรวมอยู่ในระดับมาก (µ=4.42) เมื่อพิจารณาเป็นรายข้อ พบว่า ผู้บริหารสถานศึกษาใช้เทคโนโลยีสารสนเทศเป็นกิจวัตรประจำวัน นำคอมพิวเตอร์มาใช้ในการทำงานจัดเตรียมเอกสารและมีการใช้เทคโนโลยีในการจัดเก็บและค้นคืนเอกสารมีค่าเฉลี่ยสูงสุด (µ=4.87) รองลงมา คือ ผู้บริหารสถานศึกษาพัฒนา ปรับปรุงอุปกรณ์าร์ดแวร์และซอฟต์แวร์ตามแผนด้านเทคโนโลยีของสถานศึกษา (µ=4.60) ส่วนผู้บริหารสถานศึกษาพัฒนาสมรรถะทางดิจิทัลครูและบุคลากร ในการสร้างสรรค์สิ่งต่าง ๆ ให้มีคุณค่ากับสถานศึกษาได้ มีค่าเฉลี่ยต่ำสุด (µ=4.05)

สภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน โดยรวมอยู่ในระดับมากที่สุด (µ=4.70) เมื่อพิจารณาเป็นรายข้อ พบว่า ผู้บริหารสถานศึกษาใช้เทคโนโลยีสารสนเทศเป็นกิจวัตรประจำวัน นำคอมพิวเตอร์มาใช้ในการทำงานจัดเตรียมเอกสารและมีการใช้เทคโนโลยีในการจัดเก็บและค้นคืนเอกสาร มีค่าเฉลี่ยสูงสุด (µ=4.92) รองลงมา คือ ผู้บริหารสถานศึกษาสนับสนุนครูและบุคลากรในการเชื่อมต่อและการใช้ระบบเทคโนโลยีในการบริหารจัดการและการปฏิบัติงาน (เช่น ระบบข้อมูลนักเรียนแบบรายงานผลการพัฒนาคุณภาพนักเรียนรายบุคคลอิเล็กทรอนิกส์) (µ=4.85) ส่วนผู้บริหารสถานศึกษาพัฒนาสมรรถะทางดิจิทัลครูและบุคลากร ในการสร้างสรรค์สิ่งต่าง ๆ ให้มีคุณค่ากับสถานศึกษาได้ มีค่าเฉลี่ยต่ำสุด (µ=4.48)

ตารางที่ 4.6 แสดงค่าเฉลี่ย และส่วนเบี่ยงเบนมาตรฐาน สภาพปัจจุบัน และสภาพที่พึงประสงค์ของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ด้านการใช้เทคโนโลยีสารสนเทศในการวัดผลและประเมินผล จำแนกตามรายข้อ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ด้านการใช้เทคโนโลยีสารสนเทศในการวัดผลและประเมินผล | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 1. | ผู้บริหารสถานศึกษาส่งเสริมให้มีการใช้ระบบเทคโนโลยีเพื่อรวบรวมข้อมูลเพื่อการวัดผลและประเมินผลนักเรียน | 4.48 | .54 | มาก | 2 | 4.82 | .39 | มากที่สุด | 3 |
| 2. | ผู้บริหารสถานศึกษามีการบริหารจัดการโดยใช้เทคโนโลยีเป็นฐานในการเข้าถึงข้อมูลนักเรียน | 4.57 | .59 | มากที่สุด | 1 | 4.80 | .40 | มากที่สุด | 4 |
| 3. | ผู้บริหารสถานศึกษาส่งเสริมให้มีการประเมินประสิทธิภาพการจัดการเรียนการสอนโดยใช้เทคโนโลยีเป็นฐาน | 4.28 | .76 | มาก | 5 | 4.93 | .36 | มากที่สุด | 1 |
| 4. | ผู้บริหารสถานศึกษามีการวัดผลและประเมินระบบธุรการและปฏิบัติการโดยใช้เทคโนโลยีที่มีอยู่เพื่อการปรับปรุงและพัฒนา | 4.47 | .75 | มาก | 3 | 4.72 | .59 | มากที่สุด | 5 |
| 5. | ผู้บริหารสถานศึกษามีการประเมินประสิทธิภาพและสมรรถนะ ส่งเสริมการพัฒนาวิชาชีพในด้านเทคโนโลยี เพื่อตอบสนองความต้องการและการใช้เทคโนโลยีของครู | 4.25 | .84 | มาก | 6 | 4.90 | .30 | มากที่สุด | 2 |

ตารางที่ 4.6 (ต่อ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ด้านการใช้เทคโนโลยีสารสนเทศในการวัดผลและประเมินผล | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 6. | ผู้บริหารสถานศึกษามีการพัฒนาระบบการประเมินการบริหารจัดการและการปฏิบัติงานโดยอาศัยเทคโนโลยีในการเก็บรวบรวม | 3.83 | .98 | มาก | 10 | 4.33 | .86 | มาก | 10 |
| 7. | ผู้บริหารสถานศึกษามีการประเมินคุณภาพของเทคโนโลยีที่ใช้ในสถานศึกษาเพื่อสร้างความมั่นใจ | 4.32 | .75 | มาก | 4 | 4.68 | .50 | มากที่สุด | 6 |
| 8. | ผู้บริหารสถานศึกษาสามารถนำเทคโนโลยีมาบูรณาการจัดการเรียนการสอนของครูผู้สอนในสถานศึกษาให้มีประสิทธิภาพยิ่งขึ้น | 3.95 | .98 | มาก | 9 | 4.52 | .65 | มากที่สุด | 9 |
| 9. | ผู้บริหารสถานศึกษาสนับสนุนให้ครูและบุคลากรในสถานศึกษาสามารถใช้เทคโนโลยีเพื่อการเรียนรู้ที่หลากหลาย | 4.20 | .94 | มาก | 8 | 4.58 | .65 | มากที่สุด | 8 |
| 10. | ผู้บริหารสถานศึกษาจัดหาหรือสร้างทีมงานพัฒนาเครื่องมือวัดผลและประเมินผลได้มาตรฐานในรูปแบบที่หลากหลาย | 4.22 | .78 | มาก | 7 | 4.60 | .59 | มากที่สุด | 7 |
|  | รวม | 4.26 | .72 | มาก |  | 4.69 | .48 | มากที่สุด | |

จากตารางที่ 4.6 พบว่า สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีสารสนเทศในการวัดผลและประเมินผล โดยรวมอยู่ในระดับมาก (µ=4.26) เมื่อพิจารณาเป็นรายข้อ พบว่า ผู้บริหารสถานศึกษามีการบริหารจัดการโดยใช้เทคโนโลยีเป็นฐานในการเข้าถึงข้อมูลนักเรียนมีค่าเฉลี่ยสูงสุด (µ=4.57) รองลงมา คือ ผู้บริหารสถานศึกษาส่งเสริมให้มีการใช้ระบบเทคโนโลยีเพื่อรวบรวมข้อมูลเพื่อการวัดผลและประเมินผลนักเรียน (µ=4.48) ส่วนผู้บริหารสถานศึกษามีการพัฒนาระบบการประเมินการบริหารจัดการและการปฏิบัติงานโดยอาศัยเทคโนโลยีในการเก็บรวบรวม มีค่าเฉลี่ยต่ำสุด (µ=3.83)

สภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีสารสนเทศในการวัดผลและประเมินผล โดยรวมอยู่ในระดับมากที่สุด (µ=4.69) เมื่อพิจารณาเป็นรายข้อ พบว่า ผู้บริหารสถานศึกษาส่งเสริมให้มีการประเมินประสิทธิภาพการจัดการเรียนการสอนโดยใช้เทคโนโลยีเป็นฐานผู้บริหารสถานศึกษาสนับสนุนในการทำงานของบุคลากรเพื่อวิสัยทัศน์ดิจิทัลไปสู่ความสำเร็จมีค่าเฉลี่ยสูงสุด (µ=4.93) รองลงมา คือ ผู้บริหารสถานศึกษามีการประเมินประสิทธิภาพและสมรรถนะ ส่งเสริมการพัฒนาวิชาชีพในด้านเทคโนโลยี เพื่อตอบสนองความต้องการและการใช้เทคโนโลยีของครู (µ=4.90) ส่วนผู้บริหารสถานศึกษามีการพัฒนาระบบการประเมินการบริหารจัดการและการปฏิบัติงานโดยอาศัยเทคโนโลยีในการเก็บรวบรวม มีค่าเฉลี่ยต่ำสุด (µ=4.33)

ตารางที่ 4.7 แสดงค่าเฉลี่ย และส่วนเบี่ยงเบนมาตรฐาน สภาพปัจจุบันและสภาพที่พึงประสงค์ของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ด้านการมีจริยธรรมทางสังคม กฎหมายและจรรยาบรรณ จำแนกตามรายข้อ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ด้านการมีจริยธรรมทางสังคม กฎหมายและจรรยาบรรณ | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 1. | ผู้บริหารสถานศึกษากำหนดนโยบายและข้อบังคับที่ชัดเจนในการเคารพสิทธิในทรัพย์สินทางปัญญาและสิทธิในการเข้าถึงข้อมูล | 4.15 | .92 | มาก | 8 | 4.37 | .76 | มาก | 10 |
| 2. | ผู้บริหารสถานศึกษาดำเนินการให้เกิดความเสมอภาคในการเข้าถึงและใช้งานเทคโนโลยีในสถานศึกษา | 4.33 | .77 | มาก | 3 | 4.43 | .81 | มาก | 8 |
| 3. | ผู้บริหารสถานศึกษากำหนดนโยบายและกฎหมายที่เกี่ยวข้องกับการใช้เทคโนโลยีสำหรับครู บุคลากรและนักเรียนในสถานศึกษา | 4.08 | .81 | มาก | 10 | 4.50 | .62 | มาก | 5 |
| 4. | ผู้บริหารสถานศึกษาสร้างความตระหนักถึงประเด็นทางด้านสังคมจริยธรรมและกฎหมายที่เกี่ยวข้องกับการใช้เทคโนโลยีสำหรับครู บุคลากรและนักเรียนในสถานศึกษา | 4.22 | .90 | มาก | 6 | 4.67 | .51 | มากที่สุด | 3 |
| 5. | ผู้บริหารสถานศึกษามีความรู้ความเข้าใจในการใช้เทคโนโลยีสารสนเทศ | 4.18 | .89 | มาก | 7 | 4.45 | .77 | มาก | 7 |
| 6. | ผู้บริหารสถานศึกษาสร้างความตระหนักถึงความสัมพันธ์ของเทคโนโลยีกับจรรยาบรรณ | 4.38 | .89 | มาก | 2 | 4.48 | .77 | มาก | 6 |
| 7. | ผู้บริหารสถานศึกษาสนับสนุนและจัดให้เกิดสภาพแวดล้อมในการ ปฏิบัติงานที่ปลอดภัยในการใช้เทคโนโลยีในสถานศึกษา | 4.32 | .70 | มาก | 4 | 4.40 | .92 | มาก | 9 |
| 8. | ผู้บริหารสถานศึกษากำหนดมาตรการความรับผิดชอบเกี่ยวกับความเป็นส่วนตัวและความปลอดภัยที่เกิดขึ้นบนระบบออนไลน์ | 4.12 | .94 | มาก | 9 | 4.52 | .60 | มากที่สุด | 4 |

ตารางที่ 4.7 (ต่อ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ด้านการมีจริยธรรมทางสังคม กฎหมายและจรรยาบรรณ | | สภาพปัจจุบัน | | | | สภาพที่พึงประสงค์ | | | |
| µ | ơ | ระดับ | ลำดับ | µ | ơ | ระดับ | ลำดับ |
| 9. | ผู้บริหารสถานศึกษาเป็นแบบอย่างในการใช้เทคโนโลยีสารสนเทศด้วยความรู้ความเข้าใจมีความระมัดระวังและมีความรับผิดชอบต่อสังคม | 4.42 | .62 | มาก | 1 | 4.77 | .50 | มากที่สุด | 2 |
| 10. | ผู้บริหารสถานศึกษาเป็นแบบอย่างในการใช้เทคโนโลยีสารสนเทศอย่างมีคุณธรรมและจริยธรรม | 4.27 | .78 | มาก | 5 | 4.80 | .40 | มากที่สุด | 1 |
|  | รวม | 4.29 | .75 | มาก |  | 4.54 | .61 | มากที่สุด |  |

จากตารางที่ 4.7 พบว่า สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีจริยธรรมทางสังคม กฎหมายและจรรยาบรรณ โดยรวมอยู่ในระดับมาก (µ=4.29) เมื่อพิจารณาเป็นรายข้อ พบว่า ผู้บริหารสถานศึกษาเป็นแบบอย่างในการใช้เทคโนโลยีสารสนเทศด้วยความรู้ความเข้าใจมีความระมัดระวังและมีความรับผิดชอบต่อสังคมมีค่าเฉลี่ยสูงสุด (µ=4.42) รองลงมา คือ ผู้บริหารสถานศึกษาสร้างความตระหนักถึงความสัมพันธ์ของเทคโนโลยีกับจรรยาบรรณ (µ=4.38) ส่วนผู้บริหารสถานศึกษากำหนดนโยบายและกฎหมายที่เกี่ยวข้องกับการใช้เทคโนโลยีสำหรับครู บุคลากรและนักเรียนในสถานศึกษา มีค่าเฉลี่ยต่ำสุด (µ=4.08)

สภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีจริยธรรมทางสังคม กฎหมายและจรรยาบรรณ โดยรวมอยู่ในระดับมากที่สุด (µ=4.54) เมื่อพิจารณาเป็นรายข้อ พบว่า ผู้บริหารสถานศึกษาเป็นแบบอย่างในการใช้เทคโนโลยีสารสนเทศอย่างมีคุณธรรมและจริยธรรมมีค่าเฉลี่ยสูงสุด (µ=4.80) รองลงมา คือ แบบอย่างในการใช้เทคโนโลยีสารสนเทศด้วยความรู้ความเข้าใจมีความระมัดระวังและมีความรับผิดชอบต่อสังคม (µ=4.77) ส่วนผู้บริหารสถานศึกษากำหนดนโยบายและข้อบังคับที่ชัดเจนในการเคารพสิทธิในทรัพย์สินทางปัญญาและสิทธิในการเข้าถึงข้อมูล มีค่าเฉลี่ยต่ำสุด (µ=4.37)

สรุปผลและอภิปรายผล

สรุปผล

**ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมทั้ง 5 ด้าน พบว่าสภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร อยู่ในระดับมากเมื่อพิจารณาเป็นรายด้าน ด้านการใช้เทคโนโลยีในการจัดการเรียนการสอนมีค่าเฉลี่ยสูงสุด รองมาคือ ด้านการส่งเสริมและสนับสนุนเพื่อเพิ่มประสิทธิภาพการบริหารและด้านการมีวิสัยทัศน์ดิจิทัลมีค่าเฉลี่ยต่ำสุด เมื่อพิจารณาสภาพที่พึงประสงค์ของภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมทั้ง 5 ด้าน อยู่ในระดับมากที่สุด เมื่อพิจารณาเป็นรายด้าน พบว่า ด้านการใช้เทคโนโลยีในการจัดการเรียนการสอนมีค่าเฉลี่ยสูงสุด รองมาคือ ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน และด้านการมีจริยธรรมทางสังคม กฎหมาย และจรรยาบรรณ มีค่าเฉลี่ยต่ำสุด โดยมีรายละเอียดของผลการวิจัยในแต่ละด้าน ดังนี้**

**ด้านการมีวิสัยทัศน์ดิจิทัล สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาสนับสนุนในการทำงานของบุคลากรเพื่อวิสัยทัศน์ดิจิทัลไปสู่ความสำเร็จมีค่าเฉลี่ยสูงสุด รองลงมา คือ ผู้บริหารสถานศึกษามีการกำกับควบคุมวิสัยทัศน์ไปสู่การปฏิบัติ ส่วนผู้บริหารสถานศึกษามีวิสัยทัศน์ในการเสริมสร้างการใช้ดิจิทัลในสถานศึกษา มีค่าเฉลี่ยต่ำสุด**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาสนับสนุนในการทำงานของบุคลากรเพื่อวิสัยทัศน์ดิจิทัลไปสู่ความสำเร็จมีค่าเฉลี่ยสูงสุด รองลงมา คือ ผู้บริหารสถานศึกษามีการกำกับควบคุมวิสัยทัศน์ไปสู่การปฏิบัติ ส่วนผู้บริหารสถานศึกษามีวิสัยทัศน์ในการเสริมสร้างการใช้ดิจิทัลในสถานศึกษา มีค่าเฉลี่ยต่ำสุด**

**ด้านการใช้เทคโนโลยีในการจัดการเรียนการสอน สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาเห็นความสำคัญของเทคโนโลยี ยอมรับว่าการนำเทคโนโลยีมาใช้จะส่งผลต่อผลสัมฤทธิ์ของนักเรียน มีค่าเฉลี่ยสูงสุด รองลงมาคือ ผู้บริหารสถานศึกษากำหนดให้ครูใช้ข้อมูลจากการวัดผลและประเมินผลของนักเรียนเพื่อนำไปปรับปรุงการจัดการเรียนการสอน ส่วนผู้บริหารสถานศึกษามีแรงจูงใจที่จะนำเทคโนโลยีมาบูรณาการเพื่อสนองความต้องการของนักเรียน มีค่าเฉลี่ยต่ำสุด**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษามีการเตรียมความพร้อมและให้ความช่วยเหลือครูในการใช้ดิจิทัล มีค่าเฉลี่ยสูงสุด รองลงมาคือ ผู้บริหารสถานศึกษากำหนดให้ครูใช้เทคโนโลยีเพื่อการวิเคราะห์ข้อมูล ส่วนผู้บริหารสถานศึกษาเผยแพร่หรือจัดทำคู่มือ แนวปฏิบัติที่ดีในการจัดการเรียนการสอนด้วยเทคโนโลยีให้กับครูและบุคลากรมีค่าเฉลี่ยต่ำสุด**

**ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมาก เมื่อพิจารณาเป็นรายข้อ พบว่าผู้บริหารสถานศึกษาใช้เทคโนโลยีสารสนเทศเป็นกิจวัตรประจำวัน นำคอมพิวเตอร์มาใช้ในการทำงานจัดเตรียมเอกสารและมีการใช้เทคโนโลยีในการจัดเก็บและค้นคืนเอกสาร มีค่าเฉลี่ยสูงสุด รองลงมาคือผู้บริหารสถานศึกษาพัฒนา ปรับปรุงอุปกรณ์าร์ดแวร์และซอฟต์แวร์ตามแผนด้านเทคโนโลยีของสถานศึกษา ส่วนผู้บริหารสถานศึกษาพัฒนาสมรรถะทางดิจิทัลครูและบุคลากร ในการสร้างสรรค์สิ่งต่าง ๆ ให้มีคุณค่ากับสถานศึกษาได้ มีค่าเฉลี่ยต่ำสุด**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาใช้เทคโนโลยีสารสนเทศเป็นกิจวัตรประจำวัน นำคอมพิวเตอร์มาใช้ในการทำงานจัดเตรียมเอกสารและมีการใช้เทคโนโลยีในการจัดเก็บและค้นคืนเอกสาร มีค่าเฉลี่ยสูงสุด รองลงมา คือ ผู้บริหารสถานศึกษาสนับสนุนครูและบุคลากรในการเชื่อมต่อและการใช้ระบบเทคโนโลยีในการบริหารจัดการและการปฏิบัติงาน (เช่น ระบบข้อมูลนักเรียนแบบรายงานผลการพัฒนาคุณภาพนักเรียนรายบุคคลอิเล็กทรอนิกส์) ส่วนผู้บริหารสถานศึกษาพัฒนาสมรรถะทางดิจิทัลครูและบุคลากร ในการสร้างสรรค์สิ่งต่าง ๆ ให้มีคุณค่ากับสถานศึกษาได้ มีค่าเฉลี่ยต่ำสุด**

**ด้านการใช้เทคโนโลยีสารสนเทศในการวัดผลและประเมินผล สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมาก ) เมื่อพิจารณาเป็นรายข้อ พบว่า ผู้บริหารสถานศึกษามีการบริหารจัดการโดยใช้เทคโนโลยีเป็นฐานในการเข้าถึงข้อมูลนักเรียนมีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมให้มีการใช้ระบบเทคโนโลยีเพื่อรวบรวมข้อมูลเพื่อการวัดผลและประเมินผลนักเรียน ส่วนผู้บริหารสถานศึกษามีการพัฒนาระบบการประเมินการบริหารจัดการและการปฏิบัติงานโดยอาศัยเทคโนโลยีในการเก็บรวบรวม มีค่าเฉลี่ยต่ำสุด**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมากที่สุด เมื่อพิจารณาเป็นรายข้อพบว่า ผู้บริหารสถานศึกษาส่งเสริมให้มีการประเมินประสิทธิภาพการจัดการเรียนการสอนโดยใช้เทคโนโลยีเป็นฐานผู้บริหารสถานศึกษาสนับสนุนในการทำงานของบุคลากรเพื่อวิสัยทัศน์ดิจิทัลไปสู่ความสำเร็จมีค่าเฉลี่ยสูงสุด รองลงมา คือ ผู้บริหารสถานศึกษามีการประเมินประสิทธิภาพและสมรรถนะ ส่งเสริมการพัฒนาวิชาชีพในด้านเทคโนโลยี เพื่อตอบสนองความต้องการและการใช้เทคโนโลยีของครู ส่วนผู้บริหารสถานศึกษามีการพัฒนาระบบการประเมินการบริหารจัดการและการปฏิบัติงานโดยอาศัยเทคโนโลยีในการเก็บรวบรวม มีค่าเฉลี่ยต่ำสุด**

**ด้านการมีจริยธรรมทางสังคม กฎหมายและจรรยาบรรณ สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมาก เมื่อพิจารณาเป็นรายข้อพบว่า ผู้บริหารสถานศึกษาเป็นแบบอย่างในการใช้เทคโนโลยีสารสนเทศด้วยความรู้ความเข้าใจมีความระมัดระวังและมีความรับผิดชอบต่อสังคมมีค่าเฉลี่ยสูงสุด รองลงมา คือ ผู้บริหารสถานศึกษาสร้างความตระหนักถึงความสัมพันธ์ของเทคโนโลยีกับจรรยาบรรณ ส่วนผู้บริหารสถานศึกษากำหนดนโยบายและกฎหมายที่เกี่ยวข้องกับการใช้เทคโนโลยีสำหรับครู บุคลากรและนักเรียนในสถานศึกษา มีค่าเฉลี่ยต่ำสุด**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมอยู่ในระดับมากที่สุด เมื่อพิจารณาเป็นรายข้อพบว่า ผู้บริหารสถานศึกษาเป็นแบบอย่างในการใช้เทคโนโลยีสารสนเทศอย่างมีคุณธรรมและจริยธรรมมีค่าเฉลี่ยสูงสุด รองลงมา คือ แบบอย่างในการใช้เทคโนโลยีสารสนเทศด้วยความรู้ความเข้าใจมีความระมัดระวังและมีความรับผิดชอบต่อสังคม ส่วนผู้บริหารสถานศึกษากำหนดนโยบายและข้อบังคับที่ชัดเจนในการเคารพสิทธิในทรัพย์สินทางปัญญาและสิทธิในการเข้าถึงข้อมูล มีค่าเฉลี่ยต่ำสุด**

อภิปรายผล

**จากผลการวิจัยภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร สภาพปัจจุบันโดยรวมทั้ง 5 ด้าน อยู่ในระดับมาก เมื่อพิจารณาเป็นรายด้าน พบว่า ด้านการใช้เทคโนโลยีในการจัดการเรียนการสอนมีค่าเฉลี่ยสูงสุด ทั้งนี้อาจเป็นเพราะว่า ทั้งนี้อาจเป็นเพราะว่า ผู้บริหารโรงเรียนมีความพร้อม มีศักยภาพในการปฏิบัติหน้าที่ มีความเป็นผู้นำการบริหารจัดการในโรงเรียน มีอำนาจหน้าที่ในการกำหนดนโยบายกำหนดเป้าหมาย ยุทธศาสตร์การทำงานของโรงเรียน มีตัวชี้วัดไว้อย่างชัดเจน กำหนดแนวทางวิธีการปฏิบัติงานไว้ล่วงหน้าเพื่อให้บรรลุวัตถุประสงค์ จัดทำแผนการดำเนินงานต่าง ๆ กล้าตัดสินใจสั่งการในทุกด้าน ส่งเสริมการแข่งขันทางวิชาการ มีการจัดการเรียนสอนที่เน้นผู้เรียนเป็นสำคัญและมีการ พัฒนาการศึกษา เพื่อสู่อาเซียน ประกอบกับเทคโนโลยีด้านต่าง ๆ มีความเจริญก้าวหน้าอย่างรวดเร็ว ผู้บริหารสถานศึกษาจึงต้องมีการพัฒนาตนเองอยู่เสมอ เพื่อกระตุ้นและพัฒนาในด้านการส่งเสริมบรรยากาศทางวิชาการ โดยส่งผลต่อการดำเนินงานของบุคลากร ให้มีปฏิสัมพันธ์ที่ดีต่อกัน มีการ นิเทศติดตามและประเมินผลให้สอดคล้องกับเป้าหมายด้านงานวิชาการ ของโรงเรียนซึ่งจะส่งผลต่อการพัฒนาคุณภาพของโรงเรียนให้มีประสิทธิภาพ ซึ่งสอดคล้องกับงานวิจัยของ พิพัฒน์พงษ์ วิเศษ (2560 ,น.164) ที่ศึกษาภาวะผู้นำทางวิชาการของผู้บริหารโรงเรียนที่ส่งผลต่อประสิทธิผล การบริหารงานวิชาการในโรงเรียน สังกัดสำนักงานเขตพื้นที่การศึกษาประถมศึกษาสกลนคร เขต 3 ผลการศึกษาพบว่าระดับภาวะผู้นำทางวิชาการของผู้บริหารโรงเรียนสังกัดสำนักงานเขตพื้นที่การศึกษาประถมศึกษาสกลนคร เขต 3 ตามความคิดเห็นของผู้บริหารและ ครูผู้สอนในโรงเรียน โดยรวมอยู่ในระดับมาก และสอดคล้องกับงานวิจัยของ สุขฤทัย จันทร์ทรงกรด (2558, น.77) ที่ศึกษาภาวะผู้นำทางวิชาการของผู้บริหารสถานศึกษาในจังหวัดจันทบุรี สังกัดสำนักงานเขตพื้นที่การศึกษามัธยมศึกษาเขต 17 โดยรวมอยู่ในระดับมาก**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร โดยรวมทั้ง 5 ด้านอยู่ในระดับมากที่สุด เมื่อพิจารณาเป็นรายด้าน พบว่า ด้านการใช้เทคโนโลยีในการจัดการเรียนการสอนมีค่าเฉลี่ยสูงสุด ทั้งนี้อาจเป็นเพราะว่า ทั้งนี้อาจเป็นเพราะว่า ผู้บริหารสถานศึกษาจะต้องแสดงบทบาท การเป็นผู้นำการบริหารจัดการในโรงเรียนมีความสามารถในการกำหนดทิศทาง ชี้แจงทำความเข้าใจ ในวัตถุประสงค์ของหน่วยงานกำหนดแนวทางวิธีการปฏิบัติงานไว้ล่วงหน้าเพื่อให้บรรลุวัตถุประสงค์ มีความสามารถในการเป็นนักวางแผนรู้กระบวนการวางแผนและการนำเทคนิคใหม่ ๆ มาใช้ใน การวางแผน จัดทำเป้าหมายและแผนการดำเนินงานต่าง ๆ ให้ชัดแจ้ง จัดคนเข้าทำงานอย่างเป็น ระบบและตรงตามความสามารถของแต่ละบุคคล กำหนดหน้าที่ ความรับผิดชอบของครูและผู้ที่ เกี่ยวข้องในส่วนของงานในโรงเรียน และมีการควบคุมด้านการวางแผนงานให้เป็นไปอย่างดีขึ้น สอดคล้องกับ สันติ บุญภิรมย์ (2553, น.41) กล่าวว่า การวางแผนงานวิชาการ เป็นกระบวนการซึ่งเป็นแนวทางในการปฏิบัติงาน เพื่อให้สำเร็จ ลุล่วงไปตาม วัตถุประสงค์ของหน่วยงาน โดยใช้ความรู้ ความสามารถทางวิทยาการ ในการกำหนดสิ่ง ที่พึงปฏิบัติ ในอนาคต ซึ่งถือว่า การวางแผนงานวิชาการเป็นเครื่องมือที่มีความสำคัญยิ่งของการบริหารที่เป็นระบบและมีประสิทธิภาพ และ สมาน อัศวภูมิ (2553, น.272) กล่าวว่า การวางแผนงานวิชาการเป็นการที่หน่วยงานรับผิดชอบในการจัดการวิเคราะห์สภาพปัญหาและดำเนินการวางแผนในการ ดำเนินงานตามขอบข่ายงานวิชาการที่หน่วยงานรับผิดชอบ เพื่อดำเนินการให้เป็นไปตามวัตถุประสงค์**

**ส่วนผลการวิจัยเมื่อพิจารณาเป็นรายด้าน ผู้วิจัยอภิปรายผลในแต่ละด้านดังนี้**

ด้านการมีวิสัยทัศน์ดิจิทัล **สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีวิสัยทัศน์ดิจิทัล โดยรวมอยู่ในระดับมาก ทั้งนี้อาจเป็นเพราะว่า ปัจจุบันมีการใช้เทคโนโลยีดิจิทัลในการประยุกต์กับการทำงานในทุกด้านมากขึ้น ทำให้ผู้บริหารเล็งเห็นถึงความสำคัญของการใช้ประโยชน์จากเทคโนโลยีดิจิทัล ส่งเสริมให้ครู และบุคลากรทางการศึกษานำเทคโนโลยีดิจิทัลมาใช้ประโยชน์ อำนวยความสะดวกในการทำงาน ผู้บริหารโรงเรียนมีวิสัยทัศน์ ทำให้ครูและบุคลากร เกิดความอยากเรียนรู้และพัฒนาตนเองเพื่อความก้าวหน้าในวิชาชีพอยู่ตลอดเวลา จึงเป็นส่วนที่สนับสนุนให้เกิดประสิทธิผลของโรงเรียน สอดคล้องกับแนวคิดของ จิรพล สังข์โพธิ์และคณะ (2560: 29) ได้กล่าวว่า ภาวะผู้นำดิจิทัลในการบริหารองค์กรยุคดิจิทัลจำเป็นต้องมีมติวิสัยทัศน์ มีการสร้างวิสัยทัศน์ทางเทคโนโลยีมีการรวบรวมข้อมูลพื้นฐานที่เป็นปัจจุบันขององค์กร มีมุมมองอนาคตของผู้บริหารสถานศึกษาในการ คัดเลือกเทคโนโลยีดิจิทัลและตัดสินใจอนาคตขององค์กร มีการเผยแพร่วิสัยทัศน์ดิจิทัล เพื่อแสดงความเชื่อมั่นว่าสามารถดำเนินงานได้ตามวิสัยทัศน์ดิจิทัลด้วยวิธีการสร้างความเข้าใจและมองเห็น คุณค่าในวิสัยทัศน์ดิจิทัลของสถานศึกษา สามารถถ่ายทอดวิสัยทัศน์ลงสู่การปฏิบัติ มีการปฏิบัติตาม วิสัยทัศน์ดิจิทัล เชื่อมโยงวิสัยทัศน์ขององค์กรไปสู่นโยบาย เป้าหมาย แผนงาน และโครงการขององค์กร กระตุ้นให้สนับสนุนการทำงานทางดิจิทัลด้วยการสร้างแรงจูงใจสอดคล้องกับความต้องการ ดิจิทัลของแต่ละบุคคลได้อย่างถูกต้อง กระจายวิสัยทัศน์ดิจิทัลให้บุคลากรนำไปปฏิบัติได้อย่างมีประสิทธิภาพ**

**เมื่อพิจารณาสภาพที่พึงประสงค์ ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีวิสัยทัศน์ดิจิทัล โดยรวมอยู่ในระดับมากที่สุด ทั้งนี้อาจเป็นเพราะว่า ผู้บริหารสถานศึกษามีการวิเคราะห์สภาพแวดล้อมและสถานการณ์ปัจจุบัน กำหนดพันธกิจด้านดิจิทัล มีการกำกับควบคุมวิสัยทัศน์ไปสู่การปฏิบัติวิสัยทัศน์ดิจิทัล การสร้างวิสัยทัศน์ดิจิทัลและการลงมือปฏิบัติตามกลยุทธ์และแผนงานเพื่อการปฏิบัติตาม วิสัยทัศน์ดิจิทัล สอดคล้องกับแนวคิดของ จิรพล สังข์โพธิ์และคณะ (2560: 29) ได้กล่าวสรุปไว้ว่าภาวะผู้นำในการบริหารองค์กรยุคดิจิทัลจำเป็นต้องมีมติวิสัยทัศน์ มีการสร้างวิสัยทัศน์ทางเทคโนโลยีมีการรวบรวมข้อมูลพื้นฐานที่เป็นปัจจุบันขององค์กร มีมุมมองอนาคตของผู้บริหารสถานศึกษาในการ คัดเลือกเทคโนโลยีดิจิทัลและตัดสินใจอนาคตขององค์กร มีการเผยแพร่วิสัยทัศน์ดิจิทัล เพื่อแสดงความเชื่อมั่นว่าสามารถดำเนินงานได้ตามวิสัยทัศน์ดิจิทัลด้วยวิธีการสร้างความเข้าใจและมองเห็น คุณค่าในวิสัยทัศน์ดิจิทัลของสถานศึกษา สามารถถ่ายทอดวิสัยทัศน์ลงสู่การปฏิบัติ มีการปฏิบัติตาม วิสัยทัศน์ดิจิทัล เชื่อมโยงวิสัยทัศน์ขององค์กรไปสู่นโยบาย เป้าหมาย แผนงาน และโครงการขององค์กร กระตุ้นให้สนับสนุนการทำงานทางดิจิทัลด้วยการสร้างแรงจูงใจสอดคล้องกับความต้องการ ดิจิทัลของแต่ละบุคคลได้อย่างถูกต้อง กระจายวิสัยทัศน์ดิจิทัลให้บุคลากรนำไปปฏิบัติได้อย่างมีประสิทธิภาพ ณิรดา เวชญาลักษณ์ (2560: 206) กล่าวถึง ผู้บริหารสถานศึกษาในยุคการศึกษา 4.0จะต้องเป็น ผู้นำการเปลี่ยนแปลงจึงต้องเป็นผู้นำเชิงวิสัยทัศน์ โดยต้องมีวิสัยทัศนใช้เป็นฐานของการปฏิบัติงานที่รับผิดชอบทั้งหลาย ในทำนองเดียวกันกับ** Sullivan (**2017: ออนไลน์) ที่ได้เขียนบทความเกี่ยวกับภาวะผู้นำดิจิทัลควรมีวิสัยทัศน์ดิจิทัล การประชาสัมพันธ์ การแสดงตน การสื่อสาร การปรับตัว การตระหนักในตนเอง และการรับรู้ทางวัฒนาธรรม นอกจากนี้** Zhu **2016: ออนไลน์) ได้เขียนบทความองค์ประกอบที่สำคัญในภาวะผู้นำดิจิทัล ประกอบไปด้วย วิสัยทัศน์ ความคิดสร้างสรรค์การเอาใจใส่ การทำงานร่วมกัน และการฟื้นความรู้ความสามารถ สอดคล้องกับ กนกอร สมปราชญ์(2562) สรุปองค์ประกอบหลักที่สำคัญของภาวะผู้นำดิจิทัล ประกอบไปด้วย วิสัยทัศน์ผู้นำดิจิทัล การ พัฒนาวิชาชีพของบุคคลและผู้บริหาร สมรรถนะและความสามารถทางดิจิทัลของผู้บริหาร การสร้างเครือข่ายดิจิทัลเพื่อการเรียนรู้และจริยธรรมองค์กรและสังคมดิจิทัล**

ด้านการใช้เทคโนโลยีในการจัดการเรียนการสอน **สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีในการจัดการเรียนการสอน โดยรวมอยู่ในระดับมาก ทั้งนี้อาจเป็นเพราะว่า ผู้บริหารสถานศึกษาส่งเสริมครูให้ใช้เทคโนโลยีดิจิทัลในการเรียนผ่านระบบออนไลน์ตามสถานการณ์ในปัจจุบันเพื่อแก้ไขปัญหาของการ จัดการเรียนรู้ในสถานการณ์การแพร่ระบาดของโรคติดต่อ รวมไปถึงการเพิ่มช่องทางการจัดการเรียนรู้ให้นักเรียนสามารถเรียนรู้ได้ตลอดเวลา สอดคล้องกับแนวคิดของ ธนกฤต พราหมน์นก (2560: 20-23) กล่าวถึง ภาวะผู้นำดิจิทัลของผู้บริหารสถานศึกษามีนโยบายให้ครูใช้ประโยชน์จากเทคโนโลยีดิจิทัลในการจัดการเรียนการสอน สนับสนุนส่งเสริมให้ครูใช้ระบบดิจิทัลในการจัดการและดำเนินการในด้านการวัดผลและประเมินผลการจัดการเรียนการสอน รวมถึง รัตนาภรณ์ วัชรอัตยาพล (2563:153) กล่าวถึง ในการส่งเสริมการใช้คอมพิวเตอร์ช่วยสอนโดยการสนับสนุนโปรแกรมช่วยสอนที่ใช้ลักษณะในการนำเสนอที่หลากหลาย สนับสนุนโปรแกรมช่วยสอนทั้งภาพ เสียงและตัวอักษร เพื่อให้นักเรียนเกิดความสนใจในการเรียนมากยิ่งขึ้น ส่งเสริมการจัดการเรียนรู้รูปแบบออนไลน์ การตั้งถาม หรือการแลกเปลี่ยนความคิดเห็นระหว่างนักเรียนและครู ส่งเสริมการสร้างความรู้และพัฒนาทักษะที่จำเป็นในศตวรรษที่ 21 ปฏิบัติให้เป็นแบบอย่างที่ดี บูรณาการเทคโนโลยีดิจิทัลในการเรียนการสอนเพื่อสนองความต้องการของนักเรียน ใช้ประสบการณ์เดิมในการถ่ายโยงการเรียนรู้ร่วมกับการใช้เทคโนโลยีดิจิทัล มีความมั่นใจว่าเทคโนโลยีดิจิทัลมีอิทธิพลต่อการเรียนรู้ของนักเรียน เห็นความสำคัญของระบบดิจิทัล ยอมรับว่าการใช้ระบบดิจิทัลจะส่งผลต่อผลสัมฤทธิ์ของนักเรียน**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีในการจัดการเรียนการสอน โดยรวมอยู่ในระดับมากที่สุด ทั้งนี้อาจเป็นเพราะว่าผู้บริหารสถานศึกษาจะต้องแสดงบทบาท การเป็นผู้นำการบริหารจัดการในโรงเรียนมีความสามารถในการกำหนดทิศทาง ชี้แจงทำความเข้าใจ ในวัตถุประสงค์ของหน่วยงานกำหนดแนวทางวิธีการปฏิบัติงานไว้ล่วงหน้าเพื่อให้บรรลุวัตถุประสงค์ มีความสามารถในการเป็นนักวางแผนรู้กระบวนการวางแผนและการนำเทคนิคใหม่ ๆ มาใช้ใน การวางแผน จัดทำเป้าหมายและแผนการดำเนินงานต่าง ๆ ให้ชัดแจ้ง จัดคนเข้าทำงานอย่างเป็น ระบบและตรงตามความสามารถของแต่ละบุคคล กำหนดหน้าที่ ความรับผิดชอบของครูและผู้ที่ เกี่ยวข้องในส่วนของงานในโรงเรียน และมีการควบคุมด้านการวางแผนงานให้เป็นไปอย่างดีขึ้น สอดคล้องกับ สมาน อัศวภูมิ (2553, น.272) กล่าวว่า การวางแผนงานวิชาการเป็นการที่หน่วยงานรับผิดชอบในการจัดการวิเคราะห์สภาพปัญหาและดำเนินการวางแผนในการ ดำเนินงานตามขอบข่ายงานวิชาการที่หน่วยงานรับผิดชอบ เพื่อดำเนินการให้เป็นไปตามวัตถุประสงค์และผู้บริหารสถานศึกษาในปัจจุบันมีเข้ารับการอบรม และพัฒนาการใช้เทคโนโลยีในการจัดการเรียนการสอนอย่างต่อเนื่อง และสนับสนุนการใช้เทคโนโลยีอย่างเหมาะสม กับ บริบทของสถานศึกษา นำเทคโนโลยีสามารถเข้ามาใช้เพื่อเพิ่มศักยภาพด้านการจัดการเรียนรู้ สร้างนวัตกรรมใหม่ ๆ ที่ทันสมัย หรือการสร้างนวัตกรรมของโรงเรียน ซึ่งจะช่วย พัฒนาและสนับสนุนการจัดการเรียนเรียนรู้ให้มีประสิทธิภาพมากขึ้น สอดคล้องกับ สุภัททรา สังขวร (**2560, **หน้า** 15) **ได้กล่าวไว้ว่า ผู้บริหารสถานศึกษาจะต้องเป็นแบบอย่าง ที่ดีในการใช้เทคโนโลยีสารสนเทศ และสร้างทักษะในการใช้เทคโนโลยีสารสนเทศเพื่อการเรียนการสอนของครู รวมทั้งส่งเสริม และสนับสนุนให้ครูได้รับการฝึกอบรมด้านเทคโนโลยีตลอดจนผลักดันให้ครูใช้เทคโนโลยีในการจัดการเรียนการสอนเพื่อให้เกิดประโยชน์สูงสุด ต่อการพัฒนาผู้เรียน**

ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน **สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน โดยรวมอยู่ในระดับมาก ทั้งนี้อาจเป็นเพราะว่า ผู้บริหารสถานศึกษามีความพร้อม มีศักยภาพในการปฏิบัติหน้าที่ มีความเป็นผู้นำการบริหารจัดการในโรงเรียน มีอำนาจหน้าที่ในการกำหนดนโยบายกำหนดเป้าหมาย ยุทธศาสตร์การทำงานของโรงเรียน มีตัวชี้วัดไว้อย่างชัดเจน กำหนดแนวทางวิธีการปฏิบัติงานไว้ล่วงหน้าเพื่อให้บรรลุวัตถุประสงค์จัดทำแผนการดำเนินงานต่าง ๆ กล้าตัดสินใจสั่งการในทุกด้าน ส่งเสริมการแข่งขันทางวิชาการ มีการจัดการเรียนสอนที่เน้นผู้เรียนเป็นสำคัญและมีการ พัฒนาการศึกษา เพื่อสู่อาเซียน ประกอบกับเทคโนโลยีด้านต่าง ๆ มีความเจริญก้าวหน้าอย่างรวดเร็ว ผู้บริหารสถานศึกษาจึงต้องมีการพัฒนาตนเองอยู่เสมอ เพื่อกระตุ้นและพัฒนาในด้านการส่งเสริมบรรยากาศทางวิชาการ โดยส่งผลต่อการดำเนินงานของบุคลากร ให้มีปฏิสัมพันธ์ที่ดีต่อกัน มีการ นิเทศติดตามและประเมินผลให้สอดคล้องกับเป้าหมายด้านงานวิชาการ ของโรงเรียนซึ่งจะส่งผลต่อการพัฒนาคุณภาพของโรงเรียนให้มีประสิทธิภาพ ซึ่งสอดคล้องกับงานวิจัยของ พิพัฒน์พงษ์ วิเศษ (2560 ,น.164) ที่ศึกษาภาวะผู้นำทางวิชาการของผู้บริหารโรงเรียนที่ส่งผลต่อประสิทธิผล การบริหารงานวิชาการในโรงเรียน สังกัดสำนักงานเขตพื้นที่การศึกษาประถมศึกษาสกลนคร เขต 3 ผลการศึกษาพบว่าระดับภาวะผู้นำทางวิชาการของผู้บริหารโรงเรียนสังกัดสำนักงานเขตพื้นที่การศึกษาประถมศึกษาสกลนคร เขต 3 ตามความคิดเห็นของผู้บริหารและครูผู้สอนในโรงเรียน โดยรวมอยู่ในระดับมาก**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน โดยรวมอยู่ในระดับมากที่สุด ทั้งนี้อาจเป็นเพราะว่า ผู้บริหารสถานศึกษามีพฤติกรรมในการใช้เทคโนโลยีดิจิทัลเป็จกิจวัตรประจำวัน และนำข้อมูลสารสนเทศมาประกอบการจัดสินใจในการบริหารจัดการสถานศึกษาอย่างเหมาะสม ซึ่งสอดคล้องกับแนวคิดของ จิณณวัตร ปะโคทัง (2561: 306) กล่าวถึงการค้นหาการบริหารโดยใช้ข้อมูลสารสนเทศต่างๆ สามารถนำมาวิเคราะห์ข้อมูลที่ได้จากการค้นหาเพื่อประกอบการตัดสินใจ และนำข้อมูลเหล่านั้นไปใช้ให้เกิดประโยชน์และมีประสิทธิภาพ ธนกฤต พราหมน์นก (2560: 20-23) กล่าวถึง ผู้บริหารโรงเรียนเลือกใช้เทคโนโลยีดิจิทัลที่เหมาะสมมาใช้ในการพัฒนางานบริหารให้มีประสิทธิภาพ เป็นต้นแบบหรือแบบอย่างในการนำระบบเทคโนโลยีดิจิทัลมาใช้ในการทำงาน ส่งเสริมการสร้างเครือข่ายการนำเทคโนโลยีดิจิทัลมาใช้ในการบริหารโรงเรียน ซึ่งสอดคล้องกับ รัตนาภรณ์ วัชรอัตยาพล (2563: 153) กล่าวถึงการนำเทคโนโลยีสารสนเทศเป็นกิจวัตรประจำวันด้วยการจัดเตรียมเอกสาร จัดเก็บเอกสาร และค้นหาเอกสาร นอกจากนี้ยังนำเทคโนโลยีดิจิทัลมาใช้ในการประมวลงานประจำปี จัดทำแผนงบประมาณการบริหารงานวิชาการ การบริหารกิจการนักเรียน การบริหารงานบุคคล การบริหารงานธุรการและการเงิน พัสดุ ครุภัณฑ์ การบริหารอาคารสถานที่การบริหารงานชุมชนและการวัดผลประเมินผลอีก ด้วย** CASTLE (**2009: ออนไลน์)**

ด้านการใช้เทคโนโลยีสารสนเทศในการวัดผลและประเมินผล **สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีสารสนเทศในการวัดผลและประเมินผล โดยรวมอยู่ในระดับมาก ทั้งนี้อาจเป็นเพราะว่า ผู้บริหารสถานศึกษามีนโยบายส่งเสริมให้โรงเรียน นำเทคโนโลยีดิจิทัลไปใช้ในสถานศึกษา ประยุกต์ใชในการวัดผลและประเมินผล รวมทั้งออกแบบ เครื่องมือวัดผลและประเมินผลที่หลากหลาย เช่น การพัฒนาระบบรายงานผลการศึกษา การสอบออนไลน์ การประเมินผลผู้เรียนแบบออนไลน์เพื่อนำผลไปพัฒนา การจัดการเรียนการสอนให้มีคุณภาพบรรลุวัตถุประสงค์ ที่กำหนดนอกจากนี้ควรประเมินคุณภาพเทคโนโลยี ที่นำมาใช้ในการวัดและประเมินผลเพื่อปรับปรุงแก้ไข การทำงานให้ดียิ่งขึ้นทำให้ผู้บริหารโรงเรียนมีการนำเทคโนโลยีดิจิทัลมาใช้ในการวัด และประเมินผล เพื่อให้สอดคล้องกับนโยบายดังกล่าว ผู้บริหารจึงต้องส่งเสริมสนับสนุนการบริหารการศึกษา โดยใช้เทคโนโลยีดิจิทัล ทำให้มีการขับเคลื่อน โดยการดำเนินการ จัดอบรม พัฒนาครูและบุคลากร ในด้านการใช้เทคโนโลยีดิจิทัลในการปฏิบัติงานอย่างต่อเนื่อง ส่งผลให้ผู้บริหารโรงเรียน และบุคลากร มีทักษะนำไปสู่การปฏิบัติงานจริง ซึ่งสอดคล้องกับ ชูพงศ์ อยู่ภักดี (2564, หน้า 39) หากผู้บริหารสถานศึกษามีการนำเทคโนโลยีดิจิทัล มาประยุกต์ใช้ในการวัดผลและประเมินผล รวมทั้งออกแบบ เครื่องมือ วัดผลและประเมินผลที่หลากหลาย เพื่อนำผลไปพัฒนาการจัดการเรียนการสอนให้มีคุณภาพบรรลุวัตถุประสงค์ที่กำหนด นอกจากนี้ยังมีการประเมินคุณภาพ เทคโนโลยีที่นำมาใช้ในการวัดและประเมินผลเพื่อปรับปรุง แก้ไขการทำงานให้ดียิ่งขึ้น**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการใช้เทคโนโลยีสารสนเทศในการวัดผลและประเมินผล โดยรวมอยู่ในระดับมากที่สุด ทั้งนี้อาจเป็นเพราะว่า ผู้บริหารสถานศึกษาส่งเสริมครูให้ใช้เทคโนโลยีดิจิทัลในการเรียนตามสถานการณ์ในปัจจุบันเพื่อแก้ไขปัญหาของการ จัดการเรียนรู้ในสถานการณ์การแพร่ระบาดของโรคติดต่อ รวมไปถึงการเพิ่มช่องทางการจัดการเรียนรู้ให้นักเรียนสามารถเรียนรู้ได้ตลอดเวลา สอดคล้องกับแนวคิดของ ธนกฤต พราหมน์นก (2560: 20-23) กล่าวถึง ภาวะผู้นำดิจิทัลของผู้บริหารสถานศึกษามีนโยบายให้ครูใช้ประโยชน์จากเทคโนโลยีดิจิทัลในการจัดการเรียนการสอน สนับสนุนส่งเสริมให้ครูใช้ระบบดิจิทัลในการจัดการและดำเนินการในด้านการวัดผลและประเมินผลการจัดการเรียนการสอน รวมถึง รัตนาภรณ์ วัชรอัตยาพล (2563:153) กล่าวถึง ในการส่งเสริมการใช้คอมพิวเตอร์ช่วยสอนโดยการสนับสนุนโปรแกรมช่วยสอนที่ใช้ลักษณะในการนำเสนอที่หลากหลาย สนับสนุนโปรแกรมช่วยสอนทั้งภาพ เสียงและตัวอักษร เพื่อให้นักเรียนเกิดความสนใจในการเรียนมากยิ่งขึ้น ส่งเสริมการจัดการเรียนรู้รูปแบบออนไลน์ การตั้งถามหรือการแลกเปลี่ยนความคิดเห็นระหว่างนักเรียนและครู ส่งเสริมการสร้างความรู้และพัฒนาทักษะที่จำเป็นในศตวรรษที่ 21 ปฏิบัติให้เป็นแบบอย่างที่ดี บูรณาการเทคโนโลยีดิจิทัลในการเรียนการสอนเพื่อสนองความต้องการของนักเรียน ใช้ประสบการณ์เดิมในการถ่ายโยงการเรียนรู้ร่วมกับการใช้เทคโนโลยีดิจิทัล มีความมั่นใจว่าเทคโนโลยีดิจิทัลมีอิทธิพลต่อการเรียนรู้ของนักเรียน เห็นความสำคัญของระบบดิจิทัล ยอมรับว่าการใช้ระบบดิจิทัลจะส่งผลต่อผลสัมฤทธิ์ของนักเรียน ซึ่งสอดคล้องกับแนวคิดของ** Sieber, Kaganer & Zamora, **2013 อ้างอิงใน ชุติรัตน์ กาญจนธนชัย (2562: 27) ได้กำหนดมาตรฐานการใช้เทคโนโลยีโลยีสำหรับผู้นำทางการศึกษา ในมาตรฐานที่ 3 สรุปว่า ผู้บริหารสถานศึกษาต้องสนับสนุนให้ครูและบุคลากรทางการศึกษาสามารถใช้เทคโนโลยีเพื่อการเรียนรู้ที่หลากหลาย ตอบสนองต่อการเรียนรู้ของนักเรียนเป็นรายบุคคล ใช้ระบบดิจิทัลในการจัดทำหลักสูตร ท้องถิ่น พัฒนาด้านภาษา อำนวยความสะดวกและการเรียนรู้ส่วนบุคคล พัฒนาระบบการประเมินผลการเรียนรู้ของนักเรียนที่ใช้เทคโนโลยี รวมถึงการประเมินความสามารถของนักเรียนที่สอดคล้องกับสาขาที่นักเรียนต้องการศึกษาต่อในระดับที่สูงขึ้น ตลอดจนสามารถเข้าถึง ตรวจสอบข้อมูลความก้าวหน้าของนักเรียนเป็นแบบรายบุคคลได้ตลอดเวลา โดยใช้เครื่องมือแอพพลิเคชั่นที่สามารถ วิเคราะห์การเรียนรู้แบบทันทีทันใดและให้ผลลัพธ์ที่ถูกต้อง แม่นยำและทันต่อเวลา**

ด้านการมีจริยธรรมทางสังคม กฎหมายและจรรยาบรรณ **สภาพปัจจุบันภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีจริยธรรมทางสังคม กฎหมายและจรรยาบรรณ โดยรวมอยู่ในระดับมาก ทั้งนี้อาจเป็นเพราะว่า ในการปฏิบัติงาน ผู้บริหารสถานศึกษายังไม่มีการกำหนดนโยบาย กฎเกณฑ์ที่ เกี่ยวกับการใช้เทคโนโลยีดิจิทัลด้านจริยธรรมที่ชัดเจน มีเพียงการใช้ เข้าใจเบื้องต้นของแต่ละบุคคล ซึ่งอาจจะส่งผลให้ความตระหนักในการด้านจริยธรรมการใช้เทคโนโลยีดีจิทัล อย่างถูกต้องตามหลัก สอดคล้องกับ สุภัททรา สังขวร (2560, หน้า 16) ที่เสนอแนะไว้ว่า ผู้บริหารสถานศึกษาควรกำหนดนโยบายการใช้เทคโนโลยีสารสนเทศเพื่อความปลอดภัยในสถานศึกษา มีการใช้เทคโนโลยีสารสนเทศ ด้วยความระมัดระวังและเป็นแบบอย่างในการใช้เทคโนโลยี ด้วยความ รับผิดชอบต่อสังคม และสอดคล้องกับอิทธิฤทธิ์ กลิ่นเดช (2560, หน้า 14) ที่ศึกษาพบว่า ผู้บริหารสถานศึกษาควรเป็น แบบอย่างที่ดีในการใช้เทคโนโลยีอย่างถูกต้องตามกฎหมายและกำหนดระเบียบการใช้เทคโนโลยีอย่างเหมาะสม**

**เมื่อพิจารณาสภาพที่พึงประสงค์ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร ในด้านการมีจริยธรรมทางสังคม กฎหมายและจรรยาบรรณ โดยรวมอยู่ในระดับมากที่สุด ทั้งนี้อาจเป็นเพราะว่า ผู้บริหารสถานศึกษามีการสร้างความตะหนักถึงประเด็นทางสังคม จริยธรรมและกฎหมายในยุคดิจิทัล นอกจากนี้ยังคำนึงถึงการนำข้อมูลดิจิทัลต่าง ๆไปใช้ในทางที่ถูกต้อง เพื่อเป็นการเคารพสิทธิในทรัพย์สินทางปัญญาของผู้อื่น ซึ่งสอดคล้องกับแนวคิดของ ธนกฤต พราหมน์นก (2560: 20-23) กล่าวถึง ภาวะผู้นำดิจิทัลของผู้บริหารโรงเรียนต้องมีจริยธรรมในการใช้เทคโนโลยีสารสนเทศ กำหนดนโยบายและข้อบังคับที่ชัดเจนในเรื่องของการเคารพสิทธิในทรัพย์สินทางปัญญาและสิทธิในการเข้าถึงข้อมูล สร้างความเท่าเทียมและเปิดโอกาสให้ครูและ นักเรียนทุกคนสามารถเข้าสู่เทคโนโลยีดิจิทัลได้อย่างเท่าเทียมกัน และเป็นแบบอย่างบุคลากรดิจิทัลอย่างมีคุณธรรมจริยธรรม ซึ่งสอดคล้องกับแนวคิดของ รัตนาภรณ์ วัชรอัตยาพล (2563: 153) การจัดการเรียนรู้ชี้แนะการใช้งานที่ถูกต้อง สร้างความรู้เท่าทันสื่อดิจิทัล เพื่อเป็นแนวทางในการสร้าง ภูมิคุ้มกันให้กับผู้บริโภคสื่อ ซึ่งตรงกับมาตรฐานที่ 4 ของสถาบันเทคโนโลยีการศึกษานานาชาติ (**ISTE) **(2018; ออนไลน์) ที่กล่าวถึงผู้บริหารสถานศึกษาต้องมีการวางแผนรับมือและดำเนินการปกป้องความเป็นส่วนตัวและความปลอดภัยของข้อมูลส่วนบุคคล ผู้บริหารต้องพิจารณาการเลือกใช้เทคโนโลยีจาก ผู้ผลิตที่ตระหนักถึงความเป็นส่วนตัวและความปลอดภัยของข้อมูล และนอกจากนี้ผู้บริหารโรงเรียนจะต้องกำหนดนโยบายและแนวทางปฏิบัติในการปกป้องความเป็นส่วนตัวของข้อมูลให้เป็นไปตามกฎหมาย เพื่อเตรียมความพร้อมรับมือกับอาชญากรรมไชเบอร์ โดย จิณณวัตร ปะโคทัง (2561: 306) กล่าวถึงการบริหารสถานศึกษายุคดิจิทัลสำหรับผู้บริหารสถานศึกษามืออาชีพจำเป็นต้องพัฒนาทักษะ ด้านไอทีด้านการค้นหาและใช้งานโดยจะต้องเข้าใจถึงลิขสิทธิ์ของข้อมูลและการนำไปใช้รวมไปถึงเรื่องของความปลอดภัยของครูนักเรียนและบุคลากร และศูนย์การเรียนรู้ภาวะผู้นำทางเทคโนโลยีเพื่อการศึกษา (**CASTEL) (**2009: ออนไลน์) ได้กล่าวถึงประเด็นทางสังคม กฎหมายและจริยธรรมของ ผู้บริหารควรดำเนินการให้เกิดความเสมอภาคในการเข้าถึงและการใช้งานเทคโนโลยีสถานศึกษา มีการกำหนดนโยบายเพื่อสร้างความตระหนักถึงประเด็นทางสังคม จริยธรรมและกฎหมายที่เกี่ยวข้อง กับการใช้เทคโนโลยีสำหรับครู บุคลากรและนักเรียนในสถานศึกษา นโยบายที่เกี่ยวข้องกับลิขสิทธิ์และสิทธิบัตร มาตรการความรับผิดชอบเกี่ยวกับความเป็นส่วนตัวและความปลอดภัยที่เกิดขึ้นบนระบบออนไลน์**

ข้อเสนอแนะ

**ข้อเสนอแนะเพื่อการปฏิบัติ**

จากผลการวิจัยพบว่า ภาวะผู้นำดิจิทัลของผู้บริหารสถานศึกษา โรงเรียนเทศบาลนาดี สังกัดองค์กรปกครองส่วนท้องถิ่น จังหวัดสมุทรสาคร มีข้อเสนอแนะดังนี้

**1.** **ด้านการมีวิสัยทัศน์ดิจิทัล** ผู้บริหารสถานศึกษาควรให้การสนับสนุนเกี่ยวกับการใช้ประโยชน์จากเทคโนโลยีดิจิทัล ส่งเสริมให้ครู และบุคลากรทางการศึกษานำเทคโนโลยีดิจิทัลมาใช้ประโยชน์ อำนวยความสะดวกในการทำงาน ทำให้ครูและบุคลากร เกิดความอยากเรียนรู้และพัฒนาตนเองเพื่อความก้าวหน้าในวิชาชีพอยู่ตลอดเวลา ซึ่งเป็นส่วนที่สนับสนุนให้เกิดประสิทธิผลของโรงเรียน มีการวิเคราะห์สภาพแวดล้อมและสถานการณ์ปัจจุบัน กำหนดพันธกิจด้านดิจิทัล มีการกำกับควบคุมวิสัยทัศน์ไปสู่การปฏิบัติวิสัยทัศน์ดิจิทัล การสร้างวิสัยทัศน์ดิจิทัลและการลงมือปฏิบัติตามกลยุทธ์และแผนงานเพื่อการปฏิบัติตาม กระจายวิสัยทัศน์ดิจิทัลให้บุคลากรนำไปปฏิบัติได้อย่างมีประสิทธิภาพ

**2. ด้านการใช้เทคโนโลยีในการจัดการเรียนการสอน** ผู้บริหารสถานศึกษาควรจะให้การสนับสนุนส่งเสริมการนำเทคโนโลยีมาใช้ในการเรียนการสอน รวมไปถึงการเพิ่มช่องทางการจัดการเรียนรู้ให้นักเรียนสามารถเรียนรู้ได้ตลอดเวลา ส่งเสริมการใช้คอมพิวเตอร์ช่วยสอนโดยการสนับสนุนโปรแกรมช่วยสอนที่ใช้ลักษณะในการนำเสนอที่หลากหลาย สนับสนุนโปรแกรมช่วยสอนทั้งภาพ เสียงและตัวอักษร เพื่อให้นักเรียนเกิดความสนใจในการเรียนมากยิ่งขึ้น สนับสนุนให้ครูและบุคลากรทางการศึกษาสามารถใช้เทคโนโลยีเพื่อการเรียนรู้ที่หลากหลาย ตอบสนองต่อการเรียนรู้ของนักเรียนเป็นรายบุคคล พัฒนาระบบการประเมินผลการเรียนรู้ของนักเรียนที่ใช้เทคโนโลยี ตลอดจนสามารถเข้าถึง ตรวจสอบข้อมูลความก้าวหน้าของนักเรียนเป็นแบบรายบุคคลได้ พัฒนาการใช้เทคโนโลยีในการจัดการเรียนการสอนอย่างต่อเนื่อง และสนับสนุนการใช้เทคโนโลยีที่เหมาะกับบริบทของสถานศึกษา นำเทคโนโลยีเข้ามาใช้เพื่อเพิ่มศักยภาพด้านการจัดการเรียนรู้ สร้างนวัตกรรมใหม่ ๆ ที่ทันสมัย เป็นแบบอย่างที่ดีในการใช้เทคโนโลยี และสร้างทักษะในการใช้เทคโนโลยีสารเพื่อการเรียนการสอนของครู สนับสนุนให้ครูได้รับการฝึกอบรมด้านเทคโนโลยีตลอดจนผลักดันให้ครูใช้เทคโนโลยีในการจัดการเรียนการสอนเพื่อให้เกิดประโยชน์สูงสุด ต่อการพัฒนาผู้เรียน

**3.** **ด้านการส่งเสริมและสนับสนุนเพื่อเพิ่มประสิทธิภาพการบริหารและการปฏิบัติงาน** ผู้บริหารสถานศึกษาควรให้การสนับสนุนและส่งเสริมการใช้เทคโนโลยีดิจิทัลเป็จกิจวัตรประจำวัน และนำข้อมูลสารสนเทศมาประกอบการจัดสินใจในการบริหารจัดการสถานศึกษาอย่างเหมาะสม และใช้ข้อมูลสารสนเทศต่างๆ ที่นำมาวิเคราะห์เพื่อประกอบการตัดสินใจ และนำข้อมูลเหล่านั้นไปใช้ให้เกิดประโยชน์และมีประสิทธิภาพ เลือกใช้เทคโนโลยีดิจิทัลที่เหมาะสมมาใช้ในการพัฒนางานบริหารงานให้มีประสิทธิภาพ เป็นต้นแบบหรือแบบอย่างในการนำระบบเทคโนโลยีดิจิทัลมาใช้ในการทำงาน ส่งเสริมการสร้างเครือข่ายการนำเทคโนโลยีดิจิทัลมาใช้ในการบริหารโรงเรียน

**4.** **ด้านการใช้เทคโนโลยีสารสนเทศในการวัดผลและประเมินผล** ผู้บริหารสถานศึกษาควรให้การสนับสนุนและส่งเสริมให้โรงเรียน นำเทคโนโลยีดิจิทัลไปใช้ในสถานศึกษา ประยุกต์ใชในการวัดผลและประเมินผล รวมทั้งออกแบบ เครื่องมือวัดผลและประเมินผลที่หลากหลาย เพื่อนำผลไปพัฒนาการจัดการเรียนการสอนให้มีคุณภาพบรรลุวัตถุประสงค์ที่กำหนดนอกจากนี้ควรประเมินคุณภาพเทคโนโลยี ที่นำมาใช้ในการวัดและประเมินผลเพื่อปรับปรุงแก้ไข การทำงานให้ดียิ่งขึ้น มีการ จัดอบรม พัฒนาครูและบุคลากร ในด้านการใช้เทคโนโลยีดิจิทัลในการปฏิบัติงานอย่างต่อเนื่อง ส่งผลให้ผู้บริหารโรงเรียน และบุคลากร มีทักษะนำไปสู่การปฏิบัติงานจริง เผยแพร่หรือจัดทำคู่มือแนวทางการปฏิบัติที่ดีในการจัดการเรียนการสอนในระบบดิจิทัลให้กับครูและบุคลากร ยังรวมไปถึงการสนับสนุนทรัพยากรต่าง ๆ เช่น ค่าใช้จ่ายงบประมาณ อินเตอร์เน็ตให้กับคุณครูและบุคลากรที่พยายามปรับตัวให้เข้ากับสังคมดิจิทัลเพื่อแก้ปัญหาต่าง ๆ และผู้บริหารจำเป็นต้องอำนวยความสะดวกจัดเตรียมการประเมินความต้องการของครูและบุคลากรที่ต้องการ พัฒนาวิชาชีพด้านดิจิทัลอีกด้วย

**5.** **ด้านการมีจริยธรรมทางสังคม กฎหมาย และจรรยาบรรณ** ผู้บริหารสถานศึกษาควรกำหนดนโยบายการใช้เทคโนโลยีสารสนเทศเพื่อความปลอดภัยในสถานศึกษา มีการใช้เทคโนโลยีสารสนเทศ ด้วยความระมัดระวังและเป็นแบบอย่างในการใช้เทคโนโลยี ด้วยความ รับผิดชอบต่อสังคม เป็นแบบอย่างที่ดีในการใช้เทคโนโลยีอย่างถูกต้องตามกฎหมายและกำหนดระเบียบการใช้เทคโนโลยี มีการสร้างความตะหนักถึงประเด็นทางสังคม จริยธรรมและกฎหมายในยุคดิจิทัล นอกจากนี้ยังคำนึงถึงการนำข้อมูลดิจิทัลต่าง ๆไปใช้ในทางที่ถูกต้อง กำหนดนโยบายและข้อบังคับที่ชัดเจนในเรื่องของการเคารพสิทธิในทรัพย์สินทางปัญญาและสิทธิในการเข้าถึงข้อมูล เพื่อเป็นการเคารพสิทธิในทรัพย์สินทางปัญญาของผู้อื่น สร้างความเท่าเทียมและเปิดโอกาสให้ครูและนักเรียนทุกคนสามารถเข้าสู่เทคโนโลยีดิจิทัลได้อย่างเท่าเทียมกัน และเป็นแบบอย่างบุคลากรดิจิทัลอย่างมีคุณธรรมจริยธรรม มีการวางแผนรับมือและดำเนินการปกป้องความเป็นส่วนตัวและความปลอดภัยของข้อมูลส่วนบุคคล

**ข้อเสนอแนะสำหรับการวิจัยครั้งต่อไป**

1. ควรมีการศึกษาการใช้เทคโนโลยีในการจัดการเรียนการสอนภาวะผู้นำดิจิทัลของผู้บริหารสถานศึกษาของโรงเรียนอื่นๆ ในสังกัดองค์กรปกครองส่วนท้องถิ่น จังหวัดสมุทรสาคร

2. ควรมีการศึกษาปัญหาและแนวทางการพัฒนาวิสัยทัศน์ภาวะผู้นำดิจิทัลของผู้บริหารสถานศึกษาของโรงเรียนอื่นๆ ในสังกัดองค์กรปกครองส่วนท้องถิ่น จังหวัดสมุทรสาคร

เอกสารอ้างอิง

บุญพา พรหมณะ. (2559).**ภาวะผู้นำทางวิชาการของผู้บริหารสถานศึกษา สังกัดสำนักงานเขตพื้นที่การศึกษาประถมสุราษณ์ธานี เขต 1**

เทพรัตน์ ศรีคราม. (2562).**ภาวะผู้นำเหนือผู้นำของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษา เขต 12**

กรองกาญจน์ อรุณเมฆ. (2564).**ภาวะผู้นำทางวิชาการของผู้บริหารที่ส่งผลต่อการเป็นองค์การแห่งการเรียนรู้ในสถานศึกษา สังกัดสำนักงานเขตพื้นที่การศึกษามัธยมศึกษา เขต 9**

ศิริพงษ์ กลั่นไพฑูรย์. (2564).**รูปแบบการพัฒนาภาวะผู้นำทางวิชาการในยุคดิจิทัลของผู้บริหารสถานศึกษาขั้นพื้นฐาน**

มณีรัตน์ สุดเต้. (2563).**แนวทางการพัฒนาภาวะผู้นำทางวิชาการในยุคดิจิทัลของผู้บรืหารสถานศึกษาโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาอุตรดิตถ์ เขต 2.** วิทยานิพนธ์ ครุศาสตร์มหาบัณฑิต สาขาวิชาการบริหารการศึกษา บัณฑิตวิทยาลัย มหาวิทยาลัยราชภัฎอุตรดิตถ์.

ณัฐยาภรณ์ เล็กสิงห์โต. (2564). **รูปแบบการพัฒนาภาวะผู้นำดิจิทัลของครูโรงเรียนประถมศึกษาในภาคตะวันออกเฉียงเหนือ.** วิทยานิพนธ์ ครุศาสตร์มหาบัณฑิต สาขาวิชาการบริหารการศึกษา บัณฑิตวิทยาลัย มหาวิทยาลัยราชภัฎสกลนคร.

กัญญารัตน์ สุขแสน. (2563). **รูปแบบการพัฒนาภาวะผู้นำด้านดิจิทัลของผู้บริหารโรงเรียนในเครือมูลนิธิคณะเซนต์คาเบรียลแห่งประเทศไทย** วิทยานิพนธ์ ศึกษาศาสตร์ดุษฏีบัณฑิต สาขาวิชาการบริหารการศึกษา บัณฑิตวิทยาลัย มหาวิทยาลัยรังสิต

รุจาภรณ์ ลักษณะดี. (2565). **ภาวะผู้นำดิจิทัลของผู้บริหารสถานศึกษาในสหวิทยาเขตบ้านบึง 1 สังกัดสำนักงานเขตพื้นที่การศึกษาประถมศึกษาชลบุรี เขต 1** วิทยานิพนธ์ ศึกษาศาสตร์มหาบัณฑิต สาขาวิชาการบริหารการศึกษา บัณฑิตวิทยาลัย มหาวิทยาลัยเกริก

พิชญ์พิมล สุนทะวงศ์. (2565). **แนวทางการพัฒนาภาวะผู้นำเชิงดิจิทัลของครู สังกัดสำนักงานเขตพื้นที่การศึกษามัธยมศึกษา** วิทยานิพนธ์ ศึกษาศาสตร์มหาบัณฑิต สาขาวิชาการบริหารและพัฒนาการศึกษา บัณฑิตวิทยาลัย มหาวิทยามหาสารคาม

กันตชาติ กุดนอก. (2565). **ภาวะผู้นำดิจิทัลของผู้บริหารที่ส่งผงต่อประสิทธิผลของโรงเรียน 1 สังกัดสำนักงานเขตพื้นที่การศึกษาประถมศึกษานครพนม เขต 2** วิทยานิพนธ์ ครุศาสตร์มหาบัณฑิต สาขาวิชาการบริหารการศึกษา บัณฑิตวิทยาลัย มหาวิทยาลัยราชภัฎสกลนคร.

กนกอร สมปราชญ์. (2562). **ภาวะผู้นำกับคุณภาพ**. โรงพิมพ์มหาวิทยาลัยขอนแก่น.

เกตุชญา วงษ์เพิก. (2564). **การพัฒนาภาวะผู้นำเชิงกลยุทธ์ในยุคดิจิทัลสู่องค์การแห่งการเรียนรู้**. วารสาร นวัตกรรมการศึกษาและการวิจัย. 5(2). 467-478.

ขัตติยา ด้วงสำราญ. (2564). **ศึกษาความสัมพันธ์ภาวะผู้นำของผู้บริหารกับการระดมทรัพยากรของโรงเรียนมัธยมศึกษา สังกัดสำนักงานคณะกรรมการการศึกษาขั้นพื้นฐาน**. วารสารศิลปะการจัดการ มหาวิทยาลัยศิลปากร. 5(2). 505.

จิณณวัตร ปะโคทัง. (2561). **ภาวะผู้นำดิจิทัล สำหรับผู้บริหารสถานศึกษามืออาชีพ**. อุบลราชธานี;คณะครุศาสตร์ มหาวิทยาลัยราชภัฏอุบลราชธานี.

จิรพล สังข์โพธิ์และคณะ. (2560). **ภาวะผู้นำในการบริหารยุคดิจิทัล:องค์การไอทีและองค์การที่เกี่ยวข้องกับไอทีในเขตกรุงเทพมหานคร และปริมณฑล**. กรุงเทพฯ : วิทยาลัยนวัตกรรมมหาวิทยาลัยธรรมศาสตร์.

เจษฎา ชวนะไพศาล ( 2563) **แนวทางการพัฒนาภาวะผู้นำเชิงเทโนโลยีของผู้บริหารสถานศึกษากลุ่มสหวิทยาเขตทวารวดีสังกัดสำนักงานเขตพื้นที่การศึกษามัธยมศึกษาสุพรรณบุรี** สารนิพนธ์ ศึกษาศาสตรมหาบัณฑิต สาขาการบริหารการศึกษา คณะศึกษาศาสตร์ มหาวิทยาลัยศิลปากร

เจษฎา สนสุภาพ และคณะ. (2564). **ความสัมพันธ์ระหว่างภาวะผู้นำดิจิทัลของผู้บริหารสถานศึกษากับความพึงพอใจในการปฏิปัติงานของข้าราชการครู วิทยาลัยเกษตรและเทคโนโลยีภาคตะวันออกเฉียงเหนือ**, การประชุมวิชาการระดับชาติ วิทยาลัยนครราชสีมา ครั้งที่ 8, 153.

ชุติรัตน์ กาญจนธนชัย. (2562). **ตัวบ่งชี้ภาวะผู้นำดิจิตอลของผู้บริหารสถานศึกษาสังกัดสำนักงานคณะกรรมการการศึกษาขั้นพื้นฐาน.** ดุษฎีนิพนธ์ ศึกษาศาสตรดุษฎีบัณฑิต การบริหารการศึกษา มหาวิทยาลัยมหามกุฎราชวิทยาลัย.

ชูชาติ พุทธมาลา. (2561). **องค์ประกอบภาวะผู้นำทางดิจิทัลของผู้บริหารโรงเรียนสังกัดสำนักงานเขตพื้นที่การศึกษาประถมศึกษาจังหวัดหนองบัวลำภู.** วิทยานิพนธ์ปริญญาการศึกษามหาบัณฑิต สาขาวิชาการบริหารการศึกษา มหาวิทยาลัยขอนแก่น.

ทัศนา แสวงศักดิ์, และสมชาย เทพแสง. (2555) **ความสัมพันธ์ระหว่าง การบริหารจัดการยุทธศาสตร์การเสริมสร้างพลังอำนาจให้ครูและการปรับปรุงอย่างต่อเนื่องกับภาวะผู้นำคุณภาพของผู้บริหารโรงเรียน สังกัดสำนักงานเขตพื้นที่การศึกษากรุงเทพมหานคร.** วารสารศรีนครินทรวิโรฒวิจัยและพัฒนา, 2(1), 77-84.

ภานุมาศ จันทร์ศรี. (2562), **โมเดลการพัฒนาภาวะผู้นำเชิงดิจิทัลของผู้บริหารโรงเรียนขยายโอกาสทางการศึกษา: การวิจัยแบบผสมผสานวิธี.** วิทยานิพนธ์ปริญญาศึกษาศาสตรมหาบัณฑิตสาขาวิชาการบริหารการศึกษา มหาวิทยาลัยขอนแก่น.

ภูเบศ นิราศภัย และคณะ. (2563). **สภาพการใช้เทคโนโลยีสารสนเทศในการบริหารงานของผู้บริหารโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษา เขต 33**. งานประชุมวิชาการ ระดับชาติ ครั้งที่ 12 มหาวิทยาลัยราชภัฎนครปฐม 9-10 กรกฎาคม 2563, 2934.

มณีรัตน์ สุดเต้ และคณะ (2563). **ภาวะผู้นำทางวิชาการในยุคดิจิทัลของผู้บริหารสถานศึกษาโรงเรียนขยายโอกาสทางการศึกษาสังกัดสำนักงานเขตพื้นที่การศึกษาประถมศึกษาอุตรดิตถ์ เขต 2**.วารสารมหาจุฬานาครทรรศน์, 7(8), 344.

รัฐนันท์ รถทอง. (2565). **ภาวะผู้นำดิจิทัลของครูโรงเรียนเทศบาลบ้านสามกอง** อ.เมืองฯ จ.ภูเก็ต วารสารรอยแก่นสาน : 6 (11), 76-87.

รัตนาภรณ์ วัชรอัตยาพล. (2563). **ตัวบ่งชี้ภาวะผู้นำทางเทคโนโลยีของผู้บริหารสถานศึกษาในสังกัดกรุงเทพมหานคร.** ดุษฎีนิพนธ์ ศึกษาศาสตรดุษฎีบัณฑิต การบริหารการศึกษา มหาวิทยาลัยมหามกุฎราชวิทยาลัย.

ราชบัณฑิตยสถาน. (2556). **พจนานุกรมฉบับราชบัณฑิตยสถาน** พ.ศ.2554 เฉลิมพระเกียรติ.พระบาทสมเด็จพระเจ้าอยู่หัว เนื่องในโอกาสพระราชพิธีมหามงคล.

วิศวะ ผลกอง. (2562). **ภาวะผู้นำทางวิชาการในศตวรรษที่ 21 ของผู้บริหารโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษาเขต 1**. วิทยานิพนธ์ ศึกษาศาสตรมหาบัณฑิตมหาวิทยาลัยธุรกิจบัณฑิตย์.

สงบ อินทรมณี. (2562). **การบริหารสถานศึกษในยุคดิจิทัล. วารสารวิชาการมหาวิทยาลัยการจัดการและเทคโนโลยีอีสเทิร์น.** 16(1), 353-360.

สัมฤทธิ์ กางเพ็ง และประยุทธ ชูสอน. (2557). **ภาวะผู้นำแบบโลกาภิวัตน์ : แนวคิดและการวิจัย.(พิมพ์ครั้งที่ 2)**. กรุงเทพฯ : คลังนานาวิทยา.

สำนักงานคณะกรรมการการศึกษาขั้นพื้นฐาน. (2562). **นโยบายสำนักงานคณะกรรมการการศึกษาชั้นพื้นฐาน พ.ศ. 2562**. [ออนไลน์). สืบคันเมื่อ 24 กรกฎาคม 2564. จากhttps://www.obec.go.th..

สุกัญญา แช่มช้อย. (2561). **ภาวะผู้นำทางเทคโนโลยี : การนำเทคโนโลยีสู่ห้องเรียนและโรงเรียนในศตวรรษที่ 21**. วารสารศึกษาศาสตร์มหาวิทยาลัยนเรศวร, 16 (4): 216-224.

สุภวัช เชาวน์เกษม (2562) **ความสัมพันธ์ระหว่างภาวะผู้นำดิจิทัลของผู้บริหารสถานศึกษากับประสิทธิผลโรงเรียน สังกัดสำนักงนเขตพื้นที่การศึกษามัธยมศึกษาเขต 1** วิทยานิพนธ์ศึกษาศาสตรมหาบัณฑิต สาขาการบริหารการศึกษา คณะศึกษาศาสตร์ มหาวิทยาลัยเกษตรศาสตร์.

สุรีรัตน์ รอดพ้น. (2564). **การศึกษาภาวะผู้นำดิจิทัลของผู้บริหารโรงเรียนประชารัฐ สังกัดสำนักงานเขตพื้นที่การศึกษาประถมศึกษาศรีสะเกษ เขต 1**. วารสารการบริหารการศึกษาและภาวะผู้นำ มหาวิทยาลัยราชภัฎสกลนคร, ปีที่ 9, ฉบับที่ 35 เมษายน - มิถุนายน 2564, 36.สืบค้น http://jeal.snru.ac.th/

เอกรัตน์ เชื้อวังคำ. (2564) **องค์ประกอบของภาวะผู้นำดิจิทัลของผู้บริหารสถานศึกษา สังกัดสำนักงานเขตพื้นที่การศึกษา ประถมศึกษาอุครธานี เขต 4** วิทยานิพนธ์ ศึกษาศาสตรมหาบัณฑิต สาขาการบริหารและพัฒนาคุณภาพการศึกษา คณะสหวิทยาการมหาวิทยาลัยขอนแก่น.